Basque Team Fundazioa Tokio 2020ko Joko Olinpikoetarako azken prestaketak egiten ari da - Albisteak - Basque Country | Euskadi.eus\nBasque Team Fundazioa Tokio 2020ko Joko Olinpikoetarako azken prestaketak egiten ari da\nTokio 2020ko Joko Olinpikoetarako atzerako kontaketa hasi da dagoeneko. Eta euskal kirola nazioarteko lehiaketetan bultzatzen eta sustatzen duen Basque Team Fundazioa azken prestaketa guztiak egiten ari da euskaldunen parte-hartzea markakoa izan dadin.\nAzken lau urteetako kirol-ekitaldirik garrantzitsuenera joango diren pertsonak zein izango diren jakiteko zain gaude oraindik. Oraingoz, Maialen Chourraut, Ander Elosegi eta Higinio Rivero piraguistek lortu dute Joko Olinpikoetara joateko txartel nominala, eta Virginia Díaz arraunlariak eta Iñigo Peña piraguistak oso ongi dute bideratuta parte hartzeko aukera, beren ontziak sailkatuta baitituzte. Gurpil-aulkiko basketeko Asier García, Txema Avendaño, Agurtzane Eguiluz eta Beatriz Zudaire jokalariek dagoeneko sailkatuta dauden selekzioen deialdian sartzea espero dute, belar-hockeyko Diego Arana jokalariak bezalaxe. Bestalde, Iraitz Arrospide atleta gipuzkoarrak dagoeneko lortu du gutxieneko marka, eta Tokiorako deialdian sartzea espero du. Era berean, Basque Team-en enbaxadorea den Jon Rahm golf-jokalaria sailkatuta dago, gaur egun munduko sailkapenean duen tokia kontuan hartuta. Duela lau urte, 24 kirolari lehiatu ziren Rio de Janeiroko olinpiadetan Basque Team-en babesarekin, eta datozen Joko Olinpikoetarako helburua zifra horri eustea edo gainditzea da.\nAtzean geratu dira ia lau urte hauetako lehiaketak, ahaleginak eta kirolariei nazioarteko lehiaketa mota orotan emandako babes irmoa. Adibide bat ematearren, 2019. urtean Basque Team Fundazioak 560.000 eurotik gorako ekarpena egin zuen lehen mailako 66 atletari eta 9 teknikariri laguntzeko. Zifra hori azken bi urteetan emandakoen oso antzekoa da, eta hainbat kirol-proiektutara bideratutako beste 300.000 euro gaineratu zaizkio.\nHemendik aurrera, eta datorren uztailera arte, euskal atletek beren lana ongi amaitu eta XXXII. Joko Olinpikoetarako sailkapena lortu beharko dute. Eta Joko Olinpikoetan sartuta, Basque Team Fundazioak eta EiTBk Jokoen estaldura berezi bat prestatu dute. Izan ere, lehen aldiz, atletek kirol-kategoria guztietan izan duten parte-hartzearen informazio-jarraipen espezifiko bat egingo dute Fundazioak eta komunikazio-talde publikoak, Joko Olinpikoetan zein Joko Paralinpikoetan. Aipatu beharra dago, gainera, Tokio 2020rako ibilbide osoan bidaide izango duten abestia, Lidia Insaustik kantatua. Abestiaren letra Andoni Egaña bertsolariarena da, eta musika Mikel Unzurrunzagak (DJ Makalak) eta Juan Carlos Vidaurretak egin dute.\nEta, azkenik, bost Michelin izar dituen Eneko Atxa chefak diseinatutako bi menu esklusibo izango ditu euskal ordezkaritzak, Basque Team Fundazioko arduradun biomediko Xabier Leibarren nutrizio-gomendioak kontuan hartuta: barazki-tartarra, azpizuna sagarrarekin, azalorea, perretxikoak eta Idiazabalgo gnokiak eta arroz-esnea batetik, eta arrain marinatua ozpin-oliotan, baserriko arrautz-gorringoa gari-erregosian eta ikatzetan erretako piperren zukuarekin eta torrada karamelizatua bestetik. Joko Olinpikoetarako podiumeko bi menu dira.


Urdaibaitik piraguan - Sugandillak\nHome / Piragua / Urdaibaitik piraguan\neneko 21:59 Piragua Edit\nAspaldion geldi egotea besterik ez dogu euki, Leireren belauneko lesiñoa (eskiatzen), furgoko istripua (desguacerako bidien dau...), eskaladako material guztie furgoan zihoan (kaput), lepoko miñe...buf, sasoi hobiek gitxinaka badatoz, eta nahiz eta menditik urrun egongo garen denboraldi baten, eurrera tiretu bide, eta egin ahal doguzen kirolak eiten hasi beharko da. Atzo, domekan, 2h30min-ko arrauneko sesiñoa... EGURRE!\nUrdaibaitik piraguan Reviewed by eneko on 21:59 Rating: 5


Frankismoa | Hamaika Telebista\nMemoria historikoak bete poltsiko. Mungian da frankistek fusilatu arte, 1937ko euskal gobernuko komunikazio komandateak soinean zeramana.\nKarmele Ugarte: "Duintasunagatik lurperatu nahi dugu gure osaba dagokion lekuan"\nFrankismoaren biktima bati, Karmele Ugarte, elkarrizketa non bere sendiaren experientziak kontatzen dituen.\nAdolfo Martín "Arri" artistaren erakusketa antolatu du Oroituz elkarteak


Udaberriko azken azoka: zer dakarkigu udak? - Tolosako Azoka\nUdaberriko azken azoka: zer dakarkigu udak?\n#Azoka lagunak #Baratza #Errezetak #Ikastaroak #Produktuak\nUrtaro aldaketarekin batera, iristen ari dira dagoeneko uda guztian zehar Tolosako Azokan aurkitu ahal izango ditugun produktu berriak. Era askotariko letxugak, leka/bainak, tomateak, patata berriak, uda garaiko fruituak… Zerkausiko, Berdura plazako zein Euskal Herria plazako postuetan aurkitu ahal izango dituzue.\nLarunbat honetakoa udaberriko azken azoka izango dugu Tolosan, eta Azoka Lagunak ekimena martxan jarri genuenetik gure laugarren urtaroan sartuko gara astelehenean. Bai, hiru urtaro igaro ditugu jadanik, eta eskerrak eman nahi dizkizuegu udazken, negu eta udaberri gurekin jarraitzeagatik; eta batez ere, Tolosako Azoka sustatu eta indartzen jarraitzeagatik.\nUdazkenean garaiko produktu ugari ezagutu genituen. Babarrunak, orburuak, kalabaza, kakiak, perretxikoak… asko izan ziren ostegunero-ostegunero gure newsletterrean proposatzen genizkizuen produktuak. Sekulako arrakasta izan zuten, eta zuetako askok bidali zenizkiguzuen azokan erosi berri zenituzten barazki horien argazkiak! 😍 Hor hasi ginen gure ikastaroekin, Sonia Tapiak Xabier Goikoetxearekin batera babarrunak nola kozinatzen diren erakutsi baitzigun.\nNegu garaian berriz, garaian-garaiko tenperatura eta klimak baldintzatuta, beste primerako produktu batzuk topatu ahal izan genituen azokako mahaietan: azalorea, azenarioak, errefaua, kalea edota baratxuri freskoak izan ziren azokako protagonistak. Hain justu, azokatik lortu genitzazkeen produktuekin gabonetako menua osatzeko ikastaroa eskaini ziguten AMA tabernako kideek, Tolosako Kultur Etxean.\nUdaberrian ilarrak, babak, zainzuriak, udaberriko xixak, kimuak, mugurdiak edota loreak izan ditugu garaiko-produktu nagusi; baita Aste Santuan hain bereziak diren karakolak ere (animali hauen haztegia ezagutzeaz gain, nola kozinatu daitezkeen kontatu ziguten Txemari Esteban eta Peio Doyharzabalek). Tenperatura epelek eta eguraldi eguzkitsuagoak zuhaitzen loratzea ahalbidetu dute gainera, datorren hilabeteetan jango ditugun fruituen hazkundea hasiz.\nBide batez: zer moduz doaz etxean jarritako zuen baratze txikiak? Ikastaroa egin ondoren askok bidali dizkiguzue argazkiak. Online ikastarorako garaiz iritsi ez bazinen, oraindik ere gure emaila idatzi diezagukezu eta saio guztiak bidaliko dizkizugu bideoz 😊\nEta udan zer? Lasai, Tolosako Azokako ekoizleek eta Tolosako Azoka Lagunon elkartea osatzen dugunok lanean jarraituko baitugu astero-astero gure inguruetako baratzetan hazitako kalitatezko produktu freskoak ezagutu ditzazuen eta azokan eskuragarri izan ditzazuen.\nIristen hasi dira dagoeneko datorren hilabeteetan dastatuko dituzuen udako produktuak. Duela pare bat aste Aritzeta Barazkiak-eko baratzera egindako bisitan aurreratu genizuen bezala, era guztitako letxugak (kukulu-letxugak, haritz-hosto letxugak, leka/baina berriak, udako tomateak, patata berriak eta bestelako hainbat fruituk egin dute dagoeneko euren lehen agerraldia azokan, eta hasi besterik ez dira egin, produktu horiei guztiei udako beste produktu askok jarraituko baitie.\nHainbat ikastaro iritsiko dira gainera, udako arratsalde beroak arindu eta azokako produktuen inguruan gehiago ikasi dezazuen. Lehena gaur arratsaldean bertan, Gozona gozotegiaren eskutik fruitu gorriekin gozoak egiten ikasteko. Gehiago ere iristear daude, beraz:\nAdi! Iritsi baita uda Tolosako Azokara. Eta animatu itzazu zure lagunak ere gure komunitatera harpidetzera! (Oraindik Azoka Lagunen poltsak ditugu oparitzeko eta)


Gaztea martxan: udako sormen egonaldia eta programazioa La Terminalen\nLoraldia Kultur Elkarteak Gaztea lan- lerroa martxan jarri du, gazte-sormena sustatzeko helburuarekin, gazteei profesionalizatzeko bidean laguntzeko, formazioa eta plaza eskainiz.\nBi alor lantzen ditu Loraldia Gazteak: alde batetik, Loraldia Terminala espazioa gazte-sormenaren gune bilakatzea, Bilboko La Terminal aretoan programazio egonkorra sortuz.\nBestetik, uda honetan lehenengoz martxan jarriko den Udako Ola sormen-egonaldiak Lekeition. Gazteek formakuntza jasoko dute eta esperimentatzeko aukera izango dute. Saioak profesionalek eskainiko dituzte eta lau arlo ezberdin jorratuko dituzte. Bizkaiko Foru Aldundiak babestutako ekimena da.\nLoraldia Kultur Elkarteak Gaztea ekimena aurkeztu zuen aurreko urteko bukaeran. Lan lerro honen helburuak gazte-sormena sustatzea da, gazteei profesionalizatzeko bidean laguntzea, formazioa eta plaza eskainiz, elkarteak berezko dituen baloreak sustatzea, kultur aniztasuna islatzea eta diziplina aniztasuna, sormen-egonaldiak eskaintzea eta gazteen harremanak euskaraz sustatzea.\nGazteak bi alor jorratzen ditu: alde batetik, gazteek sortutako sormen proposamenak eskaintzea La Terminal espazioan programa egonkor batekin.\nEta bestetik, Udako Ola, transmisioa lantzeko, sormena sustatzeko eta bide propioa egiteko sormen gune berri baten proposamena. Udako Ola udan Lekeition egingo dituen sormen egonaldiak.\nGazte-sormenaren plaza Loraldia Terminalean\nLoraldia Terminalean euskal gazte-sormenaren harrobia ezartzea du helburu Loraldia Kultur Elkarteak.\nEuskara Unibertsoko kimu berriei eskaintzen zaien ekosistema berria da Loraldia Terminala. Gazte sormenaren plaza da, gazteei, sortzaile berriei, eskaintzen zaien eremu berri bat.\nLa Terminal aretoan kokaturik dago. Haceriak Arteak elkarteak kulturgune bihurtu duen lantegi zahar eta handian, sortzeko eta plazaratzeko aukera izango dute gazte euskaldunek.\nIzan ere, Zorrotzaurreko kultur eremua Bilboko etorkizunari begira diseinatuta dago. Irla horretan Loraldia Festibalak etorkizunari begira dagoen esperientzia berri bat sortu du: LORALDIA TERMINALA. Gazte Sormenaren Harrobia. Loraldia Festibalaren 8. edizioan egin da aurten lehen saiakera, egun oso batez La Terminal eraikinean gazteek sortutako lanak plazaratuz.\nAsmo honek aurrera egingo du programazio egonkorra izan nahi duen honekin. Horrela, hilean behin, gazteek sortutako mota askotariko euskarazko proposamen artistikoak eskainiko dira bertan.\nDatozen hilabeteetarako programazioa prest\nDatozen hilabeteetarako programazioa prest dago.\nApirilaren 8an musika izango da nagusi, Bilboko AMOOMA taldearen eskutik, 22: 00etan.\nAMOOMA 2018ko abenduan sortutako taldea da, funk, rap, soul eta musika beltzeko azpigeneroen nahasketa proposatzen duena. Proiektua hainbat jatorri musikaleko zazpi kidek osatzen dute, eta horrek, aniztasuna taldearen ezaugarri bihurtzea erraztuz, kantu bakoitza haize freskoaren ahokada bat bezala sentiarazten du.\nBanda bateria, gitarra, baxua, saxofoia, tronpeta, tronboia, teklatua eta ahotsak osatzen dute.\n19:00, T2: ARIMA ZIMELDUA. Dantza garaikidea\nIzaro Urrestarazu eta Maider Mulone\n19:30, T5: MAITASUNA BAINO HANDIAGOA DEN SENTIMENDU BAKARRA. Antzerkia\nNerea Lizarralde (antzezlea) eta Ines Aresti (idazlea).\nEkainak 10, 17, 24\n19:30, T5: ERREFUSA. Antzerki laburra\nAmets Larrea eta Aitzol Iraola\n20:00, T4: ILARGI. Musika, kontzertu akustikoa\nUdako Ola transmisioa eta sormena lantzeko Loraldia Kultur Elkarteak antolatu dituen 6 eguneko egonaldi kulturalak dira.\nLehenengoz burutuko dira aurten eta Lekeition egingo dira. 18-25 urte bitarteko gazteei zuzenduta, 50 lagunentzako esperientzia eskaintzen da, bi txandatan: ekainaren 27tik uztailaren 3ra lehenengoa eta uztailaren 4tik 10ra, bigarrena.\nTransmisioa landuko da. Gazteei gaurko erreferenteak ezagutzeko parada eskaini, sormena sustatu eta bide propioa egiteko sormen guneak zabaltzea da asmoa.\nSei egunez gazteek Lekeitioko Trinkete Etxea Ostatuan izango dute aterpe eta formakuntza tailerrak eskainiko zaizkie egunero, lau arlotan egituratuta: hitza, soinua, irudia eta gorputza.\nSortzaile profesionalek gidatuko dituzte saio hauek, besteak beste: Patxo Telleria, Iratxe Fresneda, Jokin Oregi edota Itsaso Arrieta. Honez gain, sortzaile batzuen sormena hurbiletik ezagutzeko aukera izango dute: Miren Agur Meabe, Eñaut Elorrieta, Mursego, Mikel Martinez… bisitan hurbilduko dira egonaldiaren egoitzara eta saio berezia eskainiko dizkie.\nAldi berean, gazteek euren sormen batean lan egingo dute egonaldian zehar eta azken egunean Lekeitioko herriaren aurrean erakutsiko dute.\nGainera, Abbadia Jauregira bidaia egingo da baita ere.\nEkimen honetan izena emateko epea zabalik dago jada eta apirilaren 29an itxiko da. Loraldia Kultur Elkartearen webgunearen bitartez eman dezakete izena gazteek, bertan dagoen inprimakia betez.\nLoraldia Kultur Elkarteak Bizkaiko Foru Aldundiaren babesa jaso du proiektu hau bideratzeko. Eta Lekeitioko Udalak, Euskal Kultur Erakundeak eta Zinemazaleak elkarteek lagunduko dute.\ngazteakloraldia gaztealoraldia terminalaloraldia udako olasortzaileak


Lewis Madison Terman - Wikipedia, entziklopedia askea.\nLewis Madison Terman (Johnson County, Indiana, AEB, 1877ko urtarrilaren 15a - Palo Alto, Kalifornia, AEB, 1956ko abenduaren 21a) Estatu Batuetako fisiologoa izan zen.\nJohnson konderria (Indiana), 1877ko urtarrilaren 15a\nPalo Alto, 1956ko abenduaren 21a (79 urte)\nCatharine Cox Miles (en)\nQuinn McNemar (en)\nE. Lowell Kelly (en)\nFlorence Goodenough (en)\nGarrantzizko aldaketak egin zizkion Alfred Binet eta Théodore Simon frantses fisiologoaren adimendurako eskala metrikoari. Lan horiek aitzinatu zuten William Stern alemaniar psikologoak haurraren adimen-maila neurtzeko zehaztu zuen adimen-kozientea (adimen-adinaren eta benetako adinaren arteko erlazioa). Test berezi bat prestatu zuen (Terman-Miles testa), halaber, giza sexu arrari eta emeari dagozkion psikologia-ezaugarriak bereizteko.\nObra nagusiak: The Measurement of Intelligence (1916, "Adimenaren neurketa"), Sex and Personality (1936, "Sexua eta nortasuna").\nAzken aldaketa 26 otsaila 2019(e)an, 20:40(e)tan\nOrriaren azken aldaketa: 26 otsaila 2019, 20:40.


« BERRIZBEITIA, LUIS BIZKARRONDO, INDALEZIO – “BILINTX” »\nJoan Perez Betolazarena dugu, orain arte dakigunez behintzat, euskaraz argitaratu den dotrina zaharrena. Autoreaz ezer gutxi dakigu: Mitxelenak bilbotartzat jo zuen, baina H. Knörr-en ikerketek Betolaza arabarra zela erakutsi zuten, izen bereko herrixkakoa. Jakin badakigu, horrez gainera, 1592. urtean Galtzadako Santo Domingora joan zela eta aurretik sorterrian zeuden hiru abadeetarik bat bera izan zela. Jakin badakigu, halaber, betolazarraren obra (ezagun) bakarra, hots, Juan Pérez Ripalda-ren 1591ko dotrinaren itzulpena, Trentoko Kontzilioaren eraginpean Kalahorra eta Galtzadako Santo Domingoko apezpiku zen Pedro Mauso Zuñigaren enkarguz egin zuela. 1596an Bilbon argitaratu zen –Iruñean Refranes y sentencias bilduma argitaratzen zen urte berean–Doctrina Christiana en Romance y Bascuence izenburupean.\nKNÖRR, H. (1986): “Betolazaren zenbait berri”. ASJU. XX. 2. 499-508. or.\nMICHELENA, L. (1955): “La doctrina cristiana de Betolaza (1596)”. BAP. 11. 83-100. or.\nVILLASANTE, L. (1961): Historia de la literatura vasca. Sendo. Bilbao.\nZUAZO, K. (1999): “Arabako euskararen kokagunea”. Fontes Linguae Vasconum. 80. 165-184. or.


Udaberriko astenia: Bitamina-gehigarrien mugak | Aldizkaria | EROSKI CONSUMER\nUdaberriko astenia: Bitamina-gehigarrien mugak\nMilioika pertsonak mundu zabalean ahaleginetan dihardute bitamina-gehigarriak kontsumituz asteniaren aurka; dena den, gaitz horri buru egiteko aski litzateke barazki, labore eta fruta ugariko dieta egitea\nAlergiak eta bronkio-asma ez ezik, etengabeko neke deserosoaren karga ere ezartzen dio jende askori udaberriak: ageriko motiborik ez duen sentsazio gogaikarri horri astenia deritzo. Atseden jarraituak izan beharko luke sendagairik egokien eta merkeena baina, honetan, ez du deus askorik balio. Ordezko bide bat jeneralizatzen ari da aspaldiko partez: bitamina-gehigarriak, alegia. Dena dela, bitamina horien onurez eginiko azterketek frogatu dutenez, horrelako emaitzarik ez da ikusten. Alderantziz, era jarraituan hartzea osasunarentzat kaltegarri izan daitekeela erakutsi dute. Kasurik gehienetan dieta orekatua da sendagairik egokiena asteniak bere-bereak dituen ahulezia eta insomnioari buru egiteko.\nAstenia ohikoena, klima-aldaketa bortitzekin loturiko urte-sasoietan (udaberri eta udazkenean) ageriko kausarik gabe azaltzen dena da. Berarekin lotu daitekeen oinarrizko gaitzik ez duela, aste batzuetan luzatzen da eta, halako batean, desagertu egiten da, tratamendua ezartzeko beharrik izan gabe. Zientzialari batzuen iritziz, atmosferaren ionizazio-aldaketak izan litezke endorfinen (formalismo gabeko mintzairan, "zoriontasunaren hormonak") mailaren jaitsiera horren eragileak. Endorfinek ariketa fisikoa eta beste hainbat estimuluren aurreko ihardespen gisa dihardute eta ongizate sentsazioarekin, nekearen pertzepzioaren geroratzearekin, minaren atalasearen handitzearekin eta bizitasunaren areagotzearekin lotzen dituzte adituek.\nOraino ez da tratamendu eraginkor egiaztaturik diseinatu asteniari aurre egiteko; horregatik, eraginiko paziente gehienek bitaminak, tonikoak eta, besteak beste, karnitina, arginina, azido aspartikoa, zitrulina, deanola, ginsenga edota hiperikoa dauzkaten estimulagarri arinak kontsumitzera jo ohi dute.\nAstenia (udaberri zein udazkenekoa) arina denean bidezkoena berdura, labore eta fruta ugariko dieta orekatua eginez jardutea da. Egunari hasiera emateko gosari ederra hartu eta, jardunaren amaieran, oheratu baino pare bat ordu lehenago, afari arina egitea, horra hor laguntza eraginkorra. Hidratazio onak, ariketa fisiko arina aire zabalean egiteak eta jarrera optimistari eusteak osatuko dute tratamendua. Umore onak eta irriak endorfinen askapena estimulatzen dutela ere egiaztatu da. Hala eta guztiz, sendagilearengana jo beharra dago horrelako koadro bat hilabetea igarota arintzen ez bada.\nDena dela, bitamina-gehigarrien kontsumo jeneralizatuaren kausa ez da astenia bakarrik, mundu garauan milioika pertsonak bitaminak, mineralak, entzimak, landare-pigmentuak eta antioxidatzaileak hartzen dituzte, era guztietako helburuak erdiesteko, hala nola minbizia eta arteriosklerosia prebenitzea, osasun hobea eta zahartzaro luzeagoa lortzea, bizi-estilo okerrak orekatzea, erradikal askeen efektua deuseztatzea, Alzheimerra eta gainerako gaixotasun endekagarriak prebenitzea. Konposatu horiek bai botika-produktuetan baita, geroz eta maizago, elikagai aberastuetan ere aise samar idoro daitezke.\nOraingoz, bederen, bitamina- eta mineral-gehigarrien kontsumo handia esplika dezakeen estatistika fidagarririk ez dago Espainian eta argitara emaniko azterlan kopurua bera ere urri-urria da. Azterketek diotenez, autonomia erkidego batzuetan populazioaren %9 - %28k horrelako gehigarriak eskuarki kontsumitzen ditu. Estatu Batuetan, berriz, horrelakoak biztanleriaren %20 - %46 inguruk hartzen ditu. Europako batez bestekoa %20 inguruan dabil.\nKontsumo handia gorabehera, horien balizko onuraz zalantza asko dago. Orain arte eginiko ikerlanetatik -horietako asko, ebidentzia zientifiko eskasekoak- elkarren kontrakoegi diren ondorioak atera izan dira, hots, kontsumitzaileari ezin zaio igorri mezu argirik. Egundo egin den ikerlanik deigarrienak -2007 urtean JAMA (Journal of the American Medical Association) aldizkari ospetsuan plazaratuta- hainbat gaixotasun prebenitzeko xedez preskribatutako bitamina andana batek (beta-karotenoa, A, C, E bitaminak eta selenioa) izan litzakeen onurak auzitan ipini ditu. Prebentibo gisa antolaturiko beta-karoteno eta A eta E bitaminak dauzkaten gehigarriak hilkortasun-indize handiagoekin lotzen dira. C bitaminari eta selenioari dagokienez, inolako loturarik ez da atzeman.\nEmaitza horietatik, sendagilearen preskripziorik gabe eta luzaro irauten duen bitamina-gehigarrien kontsumo jeneralizatua kaltegarri izan daitekeela ondorioztatzen da. Kasurik gehienetan organismoak premiazkoak dituen nutriente denez, praktikan, dietak hornitzen gaitu. Aparteko egokieretan eta sendagileak hala aholkaturik bakar-bakarrik har daitezke bitamina- eta mineral-gehigarririk.\nNeke, ahuldade, akidura eta lokuma-sentsazio objektiboa dela dio definizioak baina asteniarekin batera beste sintoma batzuk etortzen dira maiz, hala nola suminkortasuna, insomnioa, motibaziorik eza edota apatia, besteak beste. Medikuntzaren ikuspegitik nekea eta ahuldadea kontzeptu desberdinak diren arren, asteniaren sinonimotzat baliatzen dira biak, esfortzurik egin gabe eta atseden-egoeran ere nozitzen den egokieraz aritzean.\nSintoma horiek usu nozitzen ditu populazioak: artapen primarioko zentroetara doazen pazienteen ia herenak kontsultara hurbiltzeko motibo nagusia horixe izan dela dio. Batez beste, 30-40 urte bitarteko adinean, emakumeetan agertzen da maizago gizonezkoetan baino.\nKasu gehientsuetan asteniak ez du kausa garbirik; halaz ere, bera justifika dezaketen hainbat sintoma atzematen dira pazienteetan: alterazio endokrinoak, metabolikoak, infekziosoak edota kardiakoak. Horrelakoetan astenia organikoaz aritzen dira adituak. Inoiz edo, kausa eragilea psikogenoa da -astenia psikogenoa- eta depresiozko trastornoekin, antsietate edota estres egoerekin loturik agertzen da.\nPDF: Egin klik hemen honako ekintza hau burutzeko: Informazio hau PDF bertsioan jaitsi (309 Kb)


PDF (245 KB - 3 orri.)\nPDF (266 KB - 3 Pág.)\nEBAZPENA, 2019ko abenduaren 17koa, Lanbide-Euskal Enplegu Zerbitzuko zuzendari nagusiarena, zeinaren bidez xedatzen baita argitara ematea Lanbide-Euskal Enplegu Zerbitzuaren eta Helduen Alfabetatze eta Berreuskalduntzerako Institutuaren (HABE) arteko kudeaketarako gomendio-hitzarmenaren gehigarria, Lanbidek programatutako edo baimendutako prestakuntza-ekintzetan parte hartzen duten langabeei eta landunei zuzendutako euskarazko hizkuntza-prestakuntzako ikastaroak egiteko.\nRESOLUCIÓN de 17 de diciembre de 2019, del Director General de Lanbide-Servicio Vasco de Empleo, por la que se dispone la publicación de la Adenda al Acuerdo de encomienda de gestión entre Lanbide-Servicio Vasco de Empleo y el Instituto de Alfabetización y Reeuskaldunización de Adultos (HABE) para la realización de cursos de capacitación lingüística en euskera dirigidos a personas desempleadas y ocupadas que participen en acciones formativas programadas o autorizadas por Lanbide.\nLanbide-Euskal Enplegu zerbitzuak sinatu du aipatutako gehigarria; beraz, zabalkunde egokia izan dezan, honako hau\nHabiéndose suscrito por Lanbide-Servicio Vasco de Empleo la Adenda referenciada, y a los efectos de darle la publicidad debida,\nArtikulu bakarra.– Euskal Herriko Agintaritzaren Aldizkarian argitaratzea Lanbide-Euskal Enplegu Zerbitzuaren eta Helduen Alfabetatze eta Berreuskalduntzerako Institutuaren (HABE) artean sinatutako kudeaketarako gomendio-hitzarmenaren gehigarriaren testua, Lanbidek programatutako edo baimendutako prestakuntza-ekintzetan parte hartzen duten langabeei eta landunei zuzendutako euskarazko hizkuntza-prestakuntzako ikastaroak egiteko. Honen eranskinean dago testua.\nArtículo único.– Publicar en el Boletín Oficial del País Vasco el texto de la Adenda al Acuerdo de encomienda de gestión suscrito entre Lanbide-Servicio Vasco de Empleo y el Instituto de Alfabetización y Reeuskaldunización de Adultos (Habe) para la realización de cursos de capacitación lingüística en euskera dirigidos a personas desempleadas y ocupadas que participen en acciones formativas programadas o autorizadas por Lanbide, que figura como anexo a la presente.\nEn Vitoria-Gasteiz, a 17 de diciembre de 2019.\nADENDA, KUDEAKETARAKO GOMENDIO-HITZARMENARENA, LANBIDE-EUSKAL ENPLEGU ZERBITZUAREN ETA HELDUEN ALFABETATZE ETA BERREUSKALDUNTZERAKO INSTITUTUAREN (HABE) ARTEKOA, LANBIDEK PROGRAMATUTAKO EDO BAIMENDUTAKO PRESTAKUNTZA-EKINTZETAN PARTE HARTZEN DUTEN LANGABEEI ETA LANDUNEI ZUZENDUTAKO EUSKARAZKO HIZKUNTZA-PRESTAKUNTZAKO IKASTAROAK EGITEKO.\nADENDA AL ACUERDO DE ENCOMIENDA DE GESTIÓN ENTRE LANBIDE-SERVICIO VASCO DE EMPLEO Y EL INSTITUTO DE ALFABETIZACIÓN Y REEUSKALDUNIZACIÓN DE ADULTOS (HABE) PARA LA REALIZACIÓN DE CURSOS DE CAPACITACIÓN LINGÜÍSTICA EN EUSKERA DIRIGIDOS A PERSONAS DESEMPLEADAS Y OCUPADAS QUE PARTICIPEN EN ACCIONES FORMATIVAS PROGRAMADAS O AUTORIZADAS POR LANBIDE.\nEn Vitoria-Gasteiz, a 12 de diciembre de 2019.\nAlde batetik, Beatriz Artolazabal Albeniz andrea, Enplegu eta Gizarte Politiketako sailburua, Lanbide-Euskal Enplegu Zerbitzuko Administrazio Kontseiluko presidente gisa jardunez,\nEta, bestetik, Bingen Zupiria Gorostidi jauna, Kultura eta Hizkuntza Politikako sailburua, Helduen Alfabetatze eta Berreuskalduntzerako Institutuko (HABE) presidente gisa jardunez,\nLehenengoa.– 2019ko uztailaren 5ean, bi alderdiek kudeaketarako gomendio-hitzarmen bat sinatu zuten, Lanbidek programatutako edo baimendutako prestakuntza-ekintza kualifikatzaileetan parte hartzen duten edo parte hartu duten langabeei eta landunei zuzendutako hizkuntza-prestakuntzako ekintzak euskaraz egiteko Helduen Alfabetatze eta Berreuskalduntzerako Erakundeak (HABE).\nPrimero.– En fecha 5 de julio de 2019 ambas partes suscribieron un Acuerdo de encomienda de gestión, con el objeto de la realización, por parte del Instituto de Alfabetización y Reeuskaldunización de Adultos / Helduen Alfabetatze eta Berreuskalduntzerako Erakundea (HABE), de acciones de capacitación lingüística en euskera dirigidas a personas trabajadoras desempleadas y ocupadas que participen o hayan participado en acciones formativas cualificantes programadas o autorizadas por Lanbide.\nBigarrena.– Hitzarmen horren hirugarren klausulan ezartzen da Lanbidek eman beharreko diru-zuzkidura, adostutako prestakuntza-programazioa finantzatzeko. Zuzkidura hori 200.000 eurokoa da, eta horietatik 100.000 euro 2019ko ordainketa-kredituari dagozkio, eta 100.000 euro 2020ko konpromiso-kredituari.\nSegundo.– En la Cláusula Tercera del citado Acuerdo se establece la dotación económica a aportar por Lanbide para la financiación de la programación formativa acordada, que asciende a 200.000 euros, de los cuales 100.000 euros corresponden al crédito de pago de 2019 y 100.000 euros al crédito de compromiso del 2020.\nHirugarrena.– Bere garaian aurreikusitakoa baino handiagoa izan da hizkuntza-gaikuntzako prestakuntza-ekintzak egin ahal izateko eskaerak egin zituzten eta eskatutako baldintzak betetzen dituzten parte-hartzaileen kopurua. Hortaz, prestakuntza-programazioa finantzatzeko behar den kreditua, dagokion euskaltegian matrikula egiten duten parte-hartzaileen kopuruaren datu zehatza jakin ezean, gorago aipatutako kudeaketarako gomendio-hitzarmenean esleitutako diru-kopurua baino handiagoa da.\nTercera.– El número de participantes que formalizaron solicitudes para poder realizar acciones formativas de capacitación lingüística y que cumplen los requisitos exigidos ha sido superior a previsto en su momento, de manera que el total del crédito necesario para la financiación de la programación formativa, a falta de conocer el dato exacto del número de participantes que finalmente formaliza matrícula en el eukaltegi correspondiente, supera la dotación económica asignada en el Acuerdo de encomienda de gestión, arriba referenciada.\nLanbide-Euskal Enplegu Zerbitzuaren nahia da hizkuntza-trebakuntzari ematen dion laguntza areagotzea eta horretan jarraitzea, euskara ikasteko programak txertatuz, helburu honekin: komunikaziorako, ahozko eta idatzizko gaitasunean aurrera egitea, kasuan kasuko lanbide-eremu zehatzean, lanbide-zereginak hobeto garatzeko edo lanbide-igurikimenak hobetzeko.\nEs voluntad de Lanbide-Servicio Vasco de Empleo continuar e intensificar su apoyo a la capacitación lingüística mediante la incorporación de programas de aprendizaje del euskera, con el objetivo de progresar en la capacidad comunicativa, oral y escrita, en el ámbito profesional específico de que se trate, así como para el mejor desarrollo de las tareas profesionales o para la mejora de las expectativas profesionales.\nHorregatik, aurkeztutako eskaerak kontuan hartu behar dira.\nPor ello, se considera preciso atender las solicitudes presentadas.\nHori dela eta, bi alderdiek\n400.000 euro handitzea alderdiek 2019ko uztailaren 5ean sinatu zuten kudeaketarako gomendio-hitzarmenaren hirugarren klausulan aurreikusitako baliabide ekonomikoak. Horietatik 200.000 euro 2019ko ordainketa-kredituari dagozkio, eta 200.000 euro 2020ko konpromiso-kredituari. Horrela, 600.000 eurokoa da guztizko diru-zuzkidura, 300-000 euro 2019ko ordainketa-kredituari dagozkio, eta beste 300.000 euro, 2020ko konpromiso-kredituari.\nIncrementar en 400.000 euros los recursos económicos previstos en la Cláusula Tercera del Acuerdo de encomienda de gestión suscrito entre las partes el día 5 de julio de 2019, de los cuales 200.000 euros corresponden al crédito de pago de 2019 y 200.000 euros al crédito de compromiso 2020. De este modo, la dotación económica total asciende a 600.000 de euros, 300.000 euros corresponden al crédito de pago de 2019 y 300.000 euros al crédito de compromiso 2020.\nEta ados daudela adierazteko, eta behar diren ondorioak izan ditzan, eranskin hau sinatu da, goian adierazitako tokian eta egunean.\nY en prueba de conformidad, y para que conste a los efectos oportunos, se firma esta Adenda en el lugar y fecha arriba indicados.


ZYLK Hortonworks-en urrezko bazkide bihurtu da - ZYLK-ek Hortonworks-ekin daukan aliantza indartu du - ZYLK\ncorporate corporate cloudera certificates\nZYLK Hortonworks-en urrezko bazkide bihurtu da\nFecha de publicaciónHace 2 años - 3003 visitas\nPoz-pozik iragartzen dugu Hortonworks-en urrezko bazkide bihurtzea erabaki dugula haiekin dugun harremana indartuz. Honekin gure bezero e n datuen balio estrategikoa are gehiago sustatu nahi dugu fabrikatzailearen bazkidea izatea eskaintzen duen potentziala aprobetxatuz. Badakigu produkzio-ingurunetan, tamaina nabarmena daukaten enpresen kasuan Hortonworks-en zuzeneko euskarria izatea oso lagungarria dela gure zeharkako euskarria mantentzen delarik.\nHortonworks berritzaile liderra da industrian; sortzen, banatzen eta enpreseei euskarria ematen, datu-plataforma irekiekin eta aplikazio modernoekin Hadoop Apache, NiFi eta Spark bezalako kode irekiko komunitateen berrikuntza bultzatuz berezko ikuspegi batekin.\nAliantza honen lehengo fruituak martxoan programatu ditugun bi ekitaldiak izango dira:\nHaietako lehena Madrilen izango da martxoaren 13an, Madrilgo GO-instalazioetan 19.00h-etan hasi eta 22:00h-etararte. Informazio gehiago eta hemen izena eman dezakezu.\nBi egun geroago, martxoaren 15ean Bilbon egongo gara. Nahiz eta lekuaren ixtearen zain egon, zentroan izango dela aurreratu dezakegu. Hona hemen agenda eta izen-emate-formularioa irekia.\n9.30h. 10.00h-etara. ZYLK eta Hortonworks-eko aurkezpena (Zylk eta Hortonworks)\n10.00h. 10.30h-etara. "Data Driven" negozioen erronkak (Zylk)\n10.30h. 11.00h-etara. Ezaugarriak eta Hortonworks-en zerbitzuak (Hortonworks)\n11.00h. 11.30h-etara. Big Data zure hodeian (Zylk)\n11.30h. 12.00h-etara. IoT eta Stream Processing (Hortonworks)\n12.00h. 12.30h-etara. Galderak eta aholkularitza edo arrakasta-kasua (definitzeke)\n12.30h. 13.15h-etara Pintxoak + networking-a\nBi ekitaldietarako plaza-kopurua mugatua dela gogoratzen dugu.\nanalítica avanzada bigdata hortonworks industry 4.0 apache hadoop\nAnalyzing Tomcat log access data with Docker ELK resources


Gustu guztietarako lasterketak | DONOSTIARRAK Kirol-Kluba\nGustu guztietarako lasterketak\n2020, Urtarrila 29 - 00:00 | muralde\nIgandean, urtarrilaren 26an, data horietako ohikoa izaten den Idiazabaleko krosa ospatu zen, eta aurten 40. urteurrena betetzen zuen. Eguneko protagonista askoren artean, ezin ahaztu Mariaje. Bere lehen edizioan parte hartu zuen orain 40 urte, gainera garaile izan zelarik emakumezkoen artean, eta aurten berriro ere hara joan zen lasterketa egitera. Ikaragarria. Antolakuntzak detaile handi bat izan zuen, 40 urte lehenago lortutako lorpenagatik opari bat emanez. Edizio honetan irabazle suertatu zen korrikalariari ere txapela eman zion.\nAipatzekoa da Juanjo Gibaja ere Idiazabalen izan zela. Eta traktorismoaren bere metodoa erabiliz (berak definitzen duen bezala), lasterketa polit honetaz gozatu ahal izan zuen, modu honetan berarentzat hain berezia zen egun honetan, Mariajetik gertu egon ahal izan zuelarik.\nEgun berean mendi maitaleek V. Herri Ametsa Talaia mendi krosa korritzeko aukera izan zuten. 15 kilometro ia 700 metroko desnibelarekin, non Ander Arrieta eta Iker Martinez gure taldekideek parte hartu zuten. Helmugako denborak bikainak izan ziren, 1h23m eta 1h27m hurrenez hurren, 33. eta 53. postuetan helmugaratu zirelarik. Anderrek mendiko lasterketetan duen esperientzia eta kalitatea horrela erakutsiz. Hori bai, eman lasterketa gutxi batzuk gehiago Ikerri, eta ikusiko duzue zer egiteko gai den mendian ere (asfaltoan beste ezer gutxi dauka erakusteko, eta hori hasi besterik ez dela egin).\nEz dakit klubean inoiz korrikalariren batek txakurkros batean parte hartu duen. Bada, modalitate horretan ausartu denik ere badugu. Hain zuzen ere, Gorka Zumeta klubeko bazkiderik gazteena izan da. Hondarribiko VI. Txakurkrosa. 3 kilometroko distantzia eta 30 parte-hartzaile inguru. 4. postuan amaitu zuten. Lehen aldia izateko, esperientzia ahaztezina izan zen. Kirarekin batera egindako lehen kilometroak oso dibertigarriak izan ziren, eta biek izugarri gozatu zuten.


Kristoren Eskola Santua\n1653ko otsailaren 26an Espainian sortu zen lehenengo Kristoren Eskola Madrilgo italiar ospitalean, Juan Bautista Feruzo apaiz italiarrari esker, ospitaleko administratzailea zena. Horixe Napoleseko Triventinoko apezpikua izango zen. 1646. urtean P. Feruzok berak Kristoren Eskolaren praktikaldia hasi zuen sekularekin batera, baina 1653. urtera arte ez zen benetan osatu.\nToledoko artzapezpikua zen Baltasar Moscoso y Sandoval jaunak 1656ko martxoaren 17an konstituzioak onartu zituen eta horiek Alejandro VII.ak aita santuak onartu zituen: “Ad Pastoralis Dignitatis Fastigium” 1665eko apirilaren 10ean Erroman. Halaber, Clemente IX.ak baieztatu zituen 1669ko uztailaren 12ko “Sacrosancti Apostolatus Officium”-ren bidez. Azkenengo aita santu hau Madrilen hasi zen Anai arrunta Erromara joan aurretik.\nKristoren Eskolaren inguruko taldeen munduan zehar izandako hazkundea, trebezia eta ospea Juan de Palafox y Mendozari esker daukate (1600-1659). Hau Osmako (Soria) apezpikua izan zen. Hori baino lehen Angeleseko Pueblako y Mexikoko Erregeordea izan zen. Batzar batean izandako lan-saioan Eskola guztiek institutuko kofundatzaile izendatu zuten.\nKristoren Eskola asko izan dira eta guztietan kideen barneko perfekzioa bilatzen dute. Denboran zehar hainbat pertsona famatu eta gizarte ezberdinetako pertsona izan dira. Besteak beste:\nSan Antonio Mª Claret, artzapezpikua eta klaretiarren fundatzailea (PP. Claretianos). Isabel II.aren aitor entzulea izan zen. Italiar ospitalean bizi zen eta Madrilgo Santa Kristoren Eskolan sartu zen, kideei adibideen bidez eta bizitza santaren bidez irakasten.\nSan Andrés Humberto Fournet, apaiz frantziarra 1789ko iraultzak Frantziatik bota zuen eta Nafarroako Arcoseko Eskolan izan zen. Asteko otoitz-ariketetan aritu zen zehatz-mehatz eta bertan izan zen bitartean penitentzia-bizitza izan zuen eta adibidea bihurtu zen. Hori guztia kanonizazio-espedientean dago ikusgai.\nElizak hainbat Anaia goraipatu ditu:\nBeato Nicolás Mª Alberca, Madrilgo Eskolako apaiz frantziskanoa 1860. urtean jaio zen Damascon.\nBeato Diego José de Cádiz, Puerto de Santa Mariako fraide misiolaria. Predikazioa egiten zuenean apaizak erakundean parte hartzera gonbidatzen zituen.\nBeato Juan Alcober, Txinan izandako domingotar martiria, Puerto de Santa Mariako kidea izan zen.\nBeato Juan de Palafox y Mendoza, Eskola Nagusiko kosortzailea eta Espainiako hainbat Eskola sortu zituen. Sustatzailea eta hedatzailea.\nBeatifikazio-prozesuan hainbat beneragarri ditugu:\nAntonio Alonso Bermejo, Nava del Rey Eskolako Anaia penitentea, San Miguel ospitaleko erizaina izan zen eta santutasun-bidean hil zen.\nFrancisco Castillo, Peruko jesuita, Limako Kristoren Eskola sortu zuen.\nHalaber, botere zibilak Madrilgo Kristoren Eskola goraipatu zuen, artxibategian agertzen den bezala. Eskupeko batzuk jaso zituen Felipe IV., Felipe V., Fernando VI. eta Carlos IV.ren eskutik. Fernando VII.ak Kristoren Eskolen babesle moduan arituko zuela esan zuen. Hortaz, 1826ko uztailaren 9an Errege-agindua eman zion Eskola Nagusiari. Halere, umila zen oso eta horregatik ez zuen inoiz titulua erabili.\nKristoren Eskola Santua Urduñan\nKristoren Eskola 1676ko maiatzaren 11n heldu zen Urduñara. Fray Tomás de Islak sortu zuen. Domingotar taldeko teologia irakurle honek Madrilen erabilitako konstituzio berdinak erabili zituen. Horrelaxe agertzen da hurrengo urteko maiatzaren 7ko 1. aktan.\nKristoren Eskolaren sortzea Parrokiako sakristian bertan egiten da, Parrokiak utziriko lekua. Harrezkero Otoiztegi esaten zaio eta herri-mailan “Eskolako kapera” esaten zaio.\nUrduñako Eskola jarraian izan da sortu zenetik gaur arte. Anaien zerbitzurako izaera dauka, barne-lana osatzen. Vera Cruzen legatua jasotzen da eta Aste Santuko prozesioen lana egiten dute hasiera-hasieratik.\nKristoren Eskolek San Felipe Neri daukate aitzindari eta babesle. Santua, Otoiztegiaren sortzailea izan zen eta 1515.urtean Florentzian jaio zen. 1548. urtean, erruki-bizitzarako lehendabiziko urratsa eman zuen, aldarte ona eta nortasun erakargarria zituelarik. Erdi Aroko moduko Erromesen Hirutasun Guztiz Santuko taldearen kidea izan zen. Talde honetakoek Erromara iristen ziren erromesei laguntza ematen ziharduten. 1550. urteko Jubileuak Felipe Nerirentzat eta taldearen kideentzat aukera ona izan zen. Han ideia jaio zen Trinità de Peregrini ospitalea sortzeko.\nHurrengo urratsean izena jasotzen duen Otoiztegia sortu zen. 1551 apaiztu zen eta San Jerónimo della Carità izeneko apaiz sekularren elkartean sartu zen. Bestelako apaizak ere bildu ziren. Felipe de Neri aitortze-lana egiten aritu zen eta nortasun goxoa eta erakargarriari esker, beste arima batzuk erakarri zituen otoiztegira. San Francisco Javierrek idatzitako gutunek eragin handia izan zuten eta berak egindako Indiarako bidea buruan bazeukan ere, ideia atzean utzi zuen. Ciudad Eternan geratu zen betiko, Otoiztegia kristautasun gune bilakatuz eta katolikoen berriztatze lana osatuz.\nHiri hartan bizi zen beste santu batzuekin batera. Gure lurraldeari atxikimendu handia zeukaten birekin izan zen: San Francisco Javier eta Loiolako San Inazio. Honek ondo ezagutzen zuenez, herriari dei egiten dion eta elizatik inoiz urruntzen ez den kanpaina bezalakoa dela dio. Erroman hil zen 1595. urtean.


PATIO BERRIA | Laskorain Ikastola\nIKASTOLAKO PATIOKO MAPA: PLANOA\nHurrengo hitzordua maiatzaren 3an, arratsaldeko 17:30ean.\nSakramentinoetan egingo den patio berriaz hausnartu eta informazioa biltzeko gunea dugu hau.\nUrtarrilaren 25ean Sakramentinoetako patio berriaz hausnartzeko lehen bilera irekia egin genuen. 15 lagun elkartu ginen eta ondorengo aurkezpena erabili genuen prozesuari hasiera emateko:\nProzesu partehartzaile honetan ikasle, guraso, irakasle eta arkitektoen partehartzea bultzatu nahi da, iritziak jaso eta ondoren egingarria den proposamen bat luzatu.\nBileran elkartutakoen artean nahiko iritzi orokorra izan zen aukera hau aprobetxatu behar dugula orain arte patioan izan ez ditugun elementu berriak sartzeko, naturarekin lotuagoak daudenak, eta patioan bertan txoko/eremu desberdinak sortzeko beharra ikusten zen. Informazio bilketa bat egin dugu guztion artean eta prozesu honetan parte hartzeko gogoz bazaude hemen duzu informazio hau jasotzeko aukera:\nGuraso.eus: Nolakoa izan beharko luke ikastetxeko jolastokiak\nAlemaniako patioen joerak: elnousafareig.org\nRejuega bloga: jolas librea bultzatzen duten patioak\nKataluiniako patioen joerak: elpatiquevolem.wordpress.com\nPatio diseinatzaileak: depatioajardin.com\nPatioen argazkiak: Pinterest\nEskola patioen argazkiak: Pinterest\nInformazio gehigarria: patio biziak\nInformazio gehigarria: patioa\nBigarren bileran, batetik, Haur Hezkuntzako irakaslegoak egindako hausnarketa plazaratu zen. Bestetik, LH 1 eta 2 ikasleekin egindako lanketaren emaitzak ere adierazi ziren; 6-7-8 urte bitateko haurren ideiak eta proposamenak, alegia.\nJarraian, bertan bildu ziren guraso eta profesional ezberdinen iritziak ere entzuteko aukera izan zen. Guzti hori jaso ostean, patioak izan ditzakeen espazio edo gune ezberdinak zehaztu ziren. Hurrengo saiorako, bertan egon daitezkeen elementuen kokapen eta diseinu posible bat aurkezteko konpromezua hartu zen.\nKanpo espazioa eraldatzeko beharra garbi dugu, orain aukera ezin hobea dugu eredu desberdinak aztertzeko.\nBaimendutako fitxategi luzapenak: gif jpg jpeg png txt rtf html pdf doc docx odt ppt pptx odp xls xlsx ods xml avi mov mp3 ogg wav bz2 dmg gz jar rar sit tar zip.


Ajedrez Vasco Partidas 2009 - AjedrezVasco.com\nPartidas 2009 - AjedrezVasco.com\nXXXII Open Ciudad de San Sebasti�n - Donostia, 5 al 12 de abril de 2009 Campeonato de Euskadi Absoluto - Zornotza, 13 al 19 de abril de 2009 Campeonato de Euskadi Juvenil - Eibar, 14 al 18 de abril de 2009 Campeonato de Euskadi Cadete - Eibar, 15 al 18 de abril de 2009\nCopa de Bizkaia 2009 - Abusu-Arrigorriaga, del 9 de mayo al 13 de junio de 2009 Groseko Udaberriko V. Txapelketa - Del 9 de mayo al 20 de junio de 2009\nCto. de Euskadi Femenino - Conteneo Bilbao, del 3 al 5 de julio de 2009 Donostia Chess Festival - Donostia-San Sebasti�n, del 7 al 16 de julio de 2009 I Open Vitoria-Gasteiz - Del 26 de julio al 3 de agosto de 2009 III Open Agrupaci�n Deportiva San Juan - Del 27 de julio al 2 de agosto de 2009\nXXII Trofeo Ayuntamiento de Barakaldo - Del 18 al 25 de septiembre de 2009 XIX Open de Gros - Memorial Javier Luengo - Del 25 de septiembre al 2 de octubre de 2009\nIX Open Arrasate Hiria - 2009.eko urriaren 9tik azaroaren 13ra Cto. de Bizkaia de 2� Categor�a - Cruces, del 24 de octubre al 28 de noviembre de 2009 Gipuzkoako Txapelketa Nagusia - 2009.eko urriaren 24tik abenduaren 5era\nIV Torneo Puente Foral - Pamplona, del 1 al 8 de diciembre de 2009 XIX Magistral de Elgoibar - Del 10 al 17 de diciembre de 2009 XVIII Open Ayuntamiento de Erandio - Del 19 al 26 de diciembre de 2009 Gipuzkoako Jubenil Mailako Txapelketa - 2009.eko Abenduaren 21etik 30era XIX Torneo Ciudad de Pamplona - Magistral - Del 21 al 29 de diciembre de 2009


BIZIAN GORA: AITITA AMAMEN TALENTOAK\nAITITA AMAMEN TALENTOAK\nBIHOTZA POZTU DEUSTAZU\nHalako egun baten telefono deia:\n- Marisa, neu naz, Goikoetxeko Joxpa.\n- Egun on aspaldiko, gaur triste sentitzen zaitut.\n- Bazenki zelan sentitzen nazan. Jota nago, barrutik ilun eta makal, jota.\n- Zer ba? Zer jazo jatzu?\n- Ezer be ez. (Eta negar alarauka)\n- Marisa, beste baltz hori jabiltzu inguruka, zapaldu eta zeu beragandu nahirik. Zuk zeuk daukazu Jesus zeugaz, baina ez deutsazu jaramonik egiten. Zabaldu zaitez Beragana. Hain maite izanda, zelan ez zara zabaltzen Beragana. Zeugaz daukazu.\nEta Marisa isiltzen, isiltzen doa… isilaldi luzea\nJoxpak: - Zer, isildu?\n- Bai, Joxpa, bazenki zein bakez eta pozik itzi nozun! Eskerrik beroenak. Hemendik aurrera badakit norengana jo bake bila.\n- Marisa, ni barik, Jesus Bera izan da baketu eta poztu zaituana. Badakizu hemendik aurrera norengana jo. Nik zuri lez, Zuk egin bardin beste bateri. Ikusiko dozu zein pozik!\nSarritan ez da beharrezkoa\nhobe auzotar bihotz haundiko\negiten dauan laguna;\nholango batek daki ondoen\narintzen gurutz astuna,\nbion artean sartzen dalako\nJesus hain maite gaituna.\nBizian Gora bizirik dago eta gora doa ontasunez eta bizipozez.\n“Alkarlaguntza” kurtsoaren azken eguneko topaketa nagusia da Orue-Euban ospatzen doguna. Zoragarriak Eukaristia, bazkaria eta ondorfngo jaialdia.\n“Alkarlaguntza” izen ederra dauka. Aurretiaz itsulapikoan talde bakotxak apurka batzen dauana gaurko Eukaristian Jaunari eskeintzeko, misinoetako beharrizanetarako. Bizian Gora Eleiz mogimentuaren lemari erantzunaz: “”Ondo bizi, on eginez”. Izan ere, 0´25kok danetarako emoten dau…\nBadakizue Bizian Gora\nberez da “Alkarlaguntza”,\nbiihotza pozik egon ezkero\npozik jartzen da gorputza.\nKARMELO ETXENAGUSIA OHOREZKO AITAMENA 2018\nABENDUKO ALKARRALDIETAN BATUTAKO ERANTZUNAK\nGURE BATZARRETAN ALKARRI\nESKEINTZEN DEUTSOGUZAN ERROSKILAK\nBIZIAN GORAK ZER EMOTEN DEUTSU?\n· Jesusekin topo egiteko bide bat da\n· Fedean indartzeko ikaragarrizko suertea da, loteri haundi bat.\n· Bizia emoten deust. Indar barritu, berotu, poztu egiten nau.\n· Bizian Goraren bitartez barruko poz haundia sentitzen dot.\n· Jesus geroago eta lagun haundiagoa dot, uste osoa Beragan.\n· Eten barik Jaunari eskerrak emoten nago, eguneroko bizitzan laguntza haundia dodalako.\n· Bizian Gorak bete egiten nau, ekintzetatik barruko bizitzara eroaten nau.\n· Bizitzako abenduan indar barri bat, abendu bizia.\n· Gora beheretan sendotasuna.\n· Berbaz bakarrik ez, ekintzaz ere testigantza emoteko indarra hartzen dot.\n· Zenbat eta fedean barrurago eta sakonago eta pozago bizi naz.\n· Kanpoko hoztasuna ikusi eta geroago eta gogorrako egin behar dodala sentitzen dot eta sendotasuna hartzen dot.\n· Ez da bardin fedea bakarrean sakondu edo taldean, Bizian Gorako alkarraldietan esperimentatu.\nHONA HEMEN LAS PRESASen\n(SANTANDER) IZAN DOGUZAN ESPERIENTZI BATZUK\nPresaseko esperientzia niretzat oso aberasgarria izan da azken bi urte honeetan.\nEgunerokotasunetik urten eta hausnartu, erjatu, otoitz egin eta fedean heziten joateko denpora izan da.\nAdinekoekin alkarbizitzea pozgarria eta aberatsa izan da neurtu ezineko bizitza-esperientzia trasmititzen dabelako.\nOso ondo onartua izan naz BIZIAN GORAN eta asko bete naz euren bizitzeko era ikusi eta ikasiz\nBeste alde batetik Aita Martzelek mezua ulerterraz bihotzera sartzeko eran emon deusku “Jesus izan behar dala gure bizitzako ardatza” Bera gugaz eta gu Beragaz eta gure bizitza on eginez bete behar dogula. Iñaki Ibarzabal\nPILAR BENGOETXEAK BIZIAN GORAKOAI EGINDAKO ESKUTITZA\nKaixo, Bizian Gora Espiritu Santuagaz batera aurrera daroazuen guztioi, Jesusek danon bihotzak Bere Graziz bete gaizala.\nDaukagun denpora apurrian gure atxaki, makaltasun eta guztien gainetik itxarrik eta pozik bizi gaitezala anaitasunean Jesus lagun dogula.\nMaiatzean Arantzazuko alkarraldira motibazino barik Joan nintzan, han egon nintzan “ni fu ni fa”.\nEgun baten, itxita euki neban bihotzeko atea zabaldu eustan Jesusek. Itxartu eta argitu egin eustan zorionez. Egun batzuk txarto pasau nebazan neure nagikeria eta fede epela ikusirik. Parkamena eta laguntza eskatuz, hasi nintzan Jesusegaz hartu emonean. Argi ikusi neban gure Salbatzaileak ez dauala gura ni lo egoterik eta Beragandik aldenduterik. Horregaiti etera ninduan iluntasunetik argi santura.\nHau zoragarria barriro birjaio nintzalako!\nOrdutik hona, Jesusegaz batera lagunartean estegu asko ospatzen nabil: Eukaristian, otoitzean, zerbitzean, parkatzean, alkarraldietan,.. Bihotza zabalik, egiten dodazan gauzak txikerrak badira be pozgarriak diralako.\nHolan bizitzeak neure kurutzia arindu eta fedea sendotu egiten deust, beti etorten dagoan Salbatzaileari bidera urtetako eta nire bihotzean ostatua emoteko itxaropenagaz.\nSantanderreko alkarraldian pasau dodazan egunak sakonak izan dira Aita, Semea eta Espiritu Santua neuri laguntzen sentidu dodazalako eta Ama Birjiña nigaitik eurei erregutzen.\nBizi izan neban esperientzitxo bat:\nEgun baten herrira joateko gagozala Bizian gorako kide bat etorri jakun ondora geugaz ibilteko. Mar marrean hasi ginan bere kontra berbetan, eta bereala esan neban: eta lagun horretan Jesus bera balego? Inguruan egozanak barre egin eta bardin jarraitu genduan. Jarrera honek asko mindu ninduan. Isildu nintzan eta neure barrura begiratu neban neure jarrera aztertzeko. Argi ikusi neban Jaungoikoak emon desutazan doaiak frutu emoten dauala, ez nire merituz, nigan bizi dan Jesus dala nire bitartez on egiten, laguntzen, parkatzen, zerbitzen dabilana.\nEz dot inor kritikau gura, Jaungoikoaren aurrean neu nazalako meriturik gitxien daukadana, itsasoan ur tanta baten lakoa sentidu naz eta.\nSantanderreko egotaldia oso berezia izanda niretzat. Familia txiki-haundian bedeinkatua sentidu naz, fedez, itxaropenez, bakez eta pozez Jaungoikoa goratu eta eskerrak emoten bizitzeko aukera izan dodalako. POZEZ BETERIK NAGO .\nNIRE LAS PRESAS-KO ESPERIENTZIA\nNire izena Marian Letamendia da eta Bizian Gorako kide bat naz. Hor lehengo baten Kantabriako Las Presas dagoan gogartetxean egon naz geure arteko alkarraldi bat egiten. Dana dala, 40 bat lagunek parte hartu genduan A.Martzelen berbaldien gozoa txastatzen. Izan, adin ezbardinetako lagunak gana, baina hori ez da izan oztopo alkar ulertzeko eta Jesus Maisuaren jarraipenean gozatzeko.\nZelan asmau eta agertu han bizi izan dodan bizikizuna, eskatu deusten lez? Ez da bape erreza, baina hau bai daukadala gogoan: alkarregaz berbaldi gozoak baizen sakonak izan genduzala, geure kontuak alkarri agertuz, geure bizimodua, geure pozak eta atsekabeak. Gure arteko konfiantza oso-osokoa da, ziur gagoz han esandakorik ez dala inun erabiliko, dana geure artean gelditzen dala. Berbaldi bakotxaren ondoren, beti suertatzen izan jaku gosaria, bazkaria edo afaria. Ez dakit zergaitik izango zan, A.Martzelen berbaldia edo beste zerbait, baina hego barriak sortzen jakuzan bihotzean eta Espiritua han sentitzen genduan geure artean haize freskagarriaz lagunduz. Berba baten esanda, juergarako eta jolaserako bizi izan\nnduan giroak ez eukan azkenik: bateko alkarri adarra jotea, besteko nork baino nork txiste alaiagoak kontatzea...ez da esatekoa, bizitekoa baino. Guztiok erabilen genduan berbakera bardina eta... bai alkar onda ulertu ere!\nHalako egun baten, nire lagun Milari agertu neutsan neure esperientzia: zein garrantzitsua dan, berbaldi baten ondoren, mahai baten inguruan alkarregaz jarraitzea, jaten, kontuak kontatzen edo bizi izandako esperientzia sakontzen. Hain beterik sentitzen zaran ordu horretan, lagunartean ere beste giro gozoago bat bizi izaten da. Holakoren bat jarri behar litzateke gure parrokietan, alkartean sinismena sakontzeko eta lagunarteko giroan familia baten sentitzeko, alkar hobeto ezagutuz; eta ez mezatik urtenda, bakotxa bere aldertik, ahí dogunez. Batu bai egiten gara, baina ez alkartu.\nHan dana egiten jakun errez eta gozo, baina bakotxa bere etxera sartzean, norbere\nundura, dana aldatzen da; baina hau beste baterako itziko dogu. Dana dala, Bizian Gorak niri asko emlon deust: askatasuna, segurtasuna eta neugan konfiantza itzela, eta erakutsi ere egin deust Jaungoikoa hurkoagan dagoala eta horregaitik da garrantzitsua pertsonak aintzat hartzea eta baloratzea, zahar nahiz gazte.\nLehengo baten aldameneko herrira Ondarrura joan beharra izan neban eta bihotzminez egoan amama bat aurkiitu neban eta, gaínera, betaurreko lodi eta guztiz ere, ia ezer ikusiz ez ebala. Halan da ere, kalean topo egin genduan biok. Aspaldi baten alkar ikusi barik gengozan, baina bai azkar berak ezagutu. Bere etxerantza jalan ibilkera neketsuan. Oratu neutsan besotik eta bera harritu egin zan ni han aurkitzean. Behingoan hasi jatan bere bizitza kontatzen. Esatekoa da amamatxo honi erion paz irribarrea. Bere gorputz baldarrari eta gaixoari ere barre egiten eutson. Bere etxerantza ginoiazala, hara zer esan eustan: "Aspaldi baten nire bizia Jaungoíkoaren eskuetan itzita daukat. Giltzak Berari emonda bizi naz". Eta hau írribarrez inoan. Ondoren hauxe gaineratu eustan: "Badakizu, Manían, zelan irakurten dodan? Lupa eta guzti". Ezin esan barik itzi topaketa honek bete ebala pozez nire eguna. Zoriontsu sentitzen nintzan. Zergaitik ete? Niri ere hegoak urten ete eustezan, ba, bihotzean?\nHau bai hau! Hau pozezko bizitza da.\nHolango kristinau bizitza maitagarria da.\nLehenago ezagutu izan bagendu…\nGure kristinau bizitza beti izan da:\nAginduak bete, Abadeen esanak egin, Lege batzuk bete.\nOrain Jesus entzuten eta ezagutzen hasi gareanetik, gustagarria da, kristinau izatea beste gauza bat da.\nLehenago Jesus noiz behin entzuten genduan.\nGaur Jesus gora eta behera, zenbat eta entzugunago eta maiteago eta hurkoago. Bizilagun egin jaku.\nGu lehen Parrokiara joaten ginan Jesusen bila.\nGaur geu goazen lekura geuk daroagu,\nbere izenean goaz hau edo hori egitera.\nGaur arte gure egitekoa hauxe izan da:\nPekaturik ez egitea.\nGaur hau da arduratzen gaituana:\nahal dogun on guztia egitea.\nAbadeak, mezea, sakramentuak, parroquia…\nBaina gu geu Eleiza gareanik…amesetan be ez!!!\nEta eleiztar garalako geure lekua\neta zereginak doguzala..\nEta senitarte eta famailia bat garala\nEta alkar osotzen dogula Eleizan…\nHoneek berba potoloak dira,\nEta gainera EGIAK !!!\nZenbagarrena aurten? Jarraian zeuk kontau berrogeitik gora…Batek baino gehiagok esango dozue: Horrenbeste barik be… Bai gero? Amagana joateko txanda noiz amaitzen da?\nEta urtero gero eta pozago. Amaganako hartuemon samurraren txanda noiz amaitzen da? Umekeria dala? Ala umetasuna? Jesus bere Semeak Ebanjelioa umeentzat eta antzekoentzat dala dinosku ta… Dana dala, gu behintzat pozarren ibili gara Lurdesko Amaren inguruan ekainaren 23tik-25-ra. Aurten be “sekretutxo” bat euki dogu ospatzeko: Ama Mariaren bizitzako kurutzbidea”. Egin al dozu inoiz? A zelango erakutsiak Amaren aldetik!\nHoneek dira gure aurtengo Lourdesko “oroigarriak”. Ez al dira izango ate-ostean eskegita eukiteko. Merkeak baizen osasungarriak. Eskerrik asko Lourdesko Ama! Eta…datorren urtera arte, J.L. Badogu bitartean zer egin…\nBai, aurten be han izan gara. A zelango bihotz betekadea! Bizian Gorako kideak, Jainko esperientzi gozo aberatsa egiten. Eguraldi hotz bustia; baina jentemodu hau bizitzan zaparrada asko hartuta dago; gainera, barruko zaparradeak gehiago egin eutsan kanpokoari. Bizi-itsasoan barrurago eta ur sakonagoak; eta sakonago eta aberatsago. Kristau herriak hasieran egindako otoitz astearen antzekoa, Angostoko Ama erdian dala.\nBadoa Espiritua Bizian Gorako aitita-amamengan Jesus Jaunaren irudia lantzen. Udaldiaren ondoren, urrian Jainkoa lagun, Santanderko Las Presas etxean beste horrenbeste. Hau da bizitzako karreran azken sprina gogotsu jo beharra!\nBIZITZAN BEHERA....BIZIAN GORA\nGorputzez eta natura-legez beherantz goaz, baina Espiritu indarrez gorantaz. Hau da kristau jubilatuen esperientzia Bizian Gora bidean. Aurten ere ospatu dau bere ALKARLAGUNTZA eguna, kurtsoari azkena emonez, Orue-Euban ekainaren 4an.\nGoizeko 11´30tan Eukaristia Pasiotarren eleiz dotorean. Pazko Zuzia aurretik dala, 26 parrokietako Alkarteen arduradunak aurretik, itsulapikoak eskuetan dabezala altarera: Misinoetako errukarrientzat han-hemen batu daben diru-laguntza altare ondoan itziaz.\nMario gotzain jauna Angostoraino joan zan, han aste beteko jardaunaldia azken Eukaristia ospatzera. Esker beroak emon eutsezan, Eleizbarrutik asako zor deutsela gaineratuz. Izan ere, baserri inguruko 25 parroki baino gehiagotan eurok dira domeketako meza ordezko ospakizunen gidari, eta hainbat egoitza eta gaixo-pastoraltzako arloen arduradun.\nEta Lauaxeta Ikastolako jantokian izan zan bazkaria eta ondorengo jaialdi gozoa. Eta besarkadarik estuenaz eta alkarri oporraldi atsegingarriak opatuz, amaitu zan jaialdia, egin bihurtuz sarri abesten daben bertso goxoa:\nBizian Gora noa\ngero eta gorago,\nzenbat eta gorago\nBIZIAN GORA ANGOSTON\nZergaitik ete? "JESUS" ikara barik eta bihotzez ahozkatzea kosta egiten jaku gaurko kristinau askori, antza. Dana dala, gitxitan entzuten da, behintzat. Erromako Frantziskok etorri-barritan esan eban aurrean eukazan milaka lagunen aurrean: "Nahiko da "Frantzisko eta Frantzisko" goraka, Eleizan falta dana JESUS da". Nik neuk maiatzaren bigarren astean Angoston bizi genduan esperientzia kontatuko deutsuet, Jesus hori nun eta zelan aurkitu adierazoz.\nBizian Gora Mobimentuko 30 adineko jubilatu izan gara Angoston, Pasiotarren bakardadeko Gogartetxean. Lehendik ere ezagutzen dogu leku zoragarri hau, Jesus Jaunagaz topo egiteko zeru txikia. Egunean zehar bost bider alkartzen izan gara geure gustuko iturritik edatera. Eta edanago eta egarriago.\nAurten gogoetarako erabili ditugun gaiak geuri, aitita-amamoi, dagokiguna izan da: Zahartzaroa Espirituaren argipean ipini eta geuk adin honetan bizi dogun esperientzia aztertu, geuregandu eta gozatu, azkenean Jaunari eskerrik beroenak emonez.\nAtalka sakondu dogu geuk bizi dogun zahartzaroa: Bizitzea suertatu jakun aldian osoko aldaketa bizi izan dogula: familian, gizartean, eleizan eta sinismen bizitzan. Zahartzaroak berez dakarren aldaketaz gain, azken aldiko gizartearen aldaketa sakonarena. Gogoeta honen argira, zahartzaroak dakarzan muga eta ezinezen artean geugan pilatu doguzan aberastasunak ere agertu jakuz: geure-geure diran dohaiak, urte askotako bizi-esperientzi aberatsa, etxe eta kanpo geuk bete behar dogun hutsunea eta abar. Batez ere, etxe, auzo eta eleiz alkartean geuk zaindu eta bideratu behar ditugun arloak. Ez daukagula zetan begira egon nok zer aginduko, gu geu garala ekintzaile, geuri tokatzen jakuzan arloak landu eta eskeintzeko, besteekin batera jokatuz.. Eta guzti honen bidez hauxe lortu: JESUSEN TESTIGU SINISGARRI IZAN. Guraso eta aitita-amama asko isiltzen eta lotsatzen diran orduan, geu garala hartu doguna besteei emoteko testiguak.\nBenetan zoragarria! Zahartzaro bete-betea bizi izateko ordua! Eta holan zahartzaroa bizi ondoren, seme-alabok noiz etxeratuko beso zabalik zain dagoan Aitaren besarkada samurra hartzeko itxaropenez pozik. Hau dana BIZIAN GORA MOBIMENTUARI ZOR DEUTSOGU. Hemen ere betikoa: Egarri danak iturrira joan behar dauala, eta orduan beragan biziko dau Jesusek esana: "Nire uretik edaten dauana ez da gehiago egarrituko".\nEta azken orduan sari gozoa: Bilboko gotzaina, On Mario Izeta etorri jaku beren-berengi geugaz azken eukaristia ospatu eta geu gogoberotzera eta Eleizearen eskerrona agertzera, BIZIAN GORAKOak han-hemen eskeintzen dituen zerbitzuakaitik eskerrak emonez.\nTaldeko batzuen esperientziak\n“Aurtengo urtean barriro etorri naz Angostora, Bizian Gorako nire lagunakaz batera. Nik motibo asko daukadaz Jesusi eskerrak emoteko.\nEzin esan ahalako gauzak egin ditu nigaz Berak. Argi baino argiago ikusi dot Artzain Ona nire bila dabilela, larre gurietara ekarri nauala,\nnire bizitza osoan aldatu deust; birjaioa sentitzen naz, Berak deitua eta bialdua.. Hauxe gorde dot bihotzean: “ Zu nire bila zabilz eta Ni zure\nbila.Mahatsondoagaz aihenak bat eginda egon behar dauan lez, zagoz zu beti Nigaz bat eginda”. Gaur goizean gorputza dardar jarri jat:\n: “Zu nirea zara eta Ni zurea”. Jesus “etxeko” egin jat. Eskerrik asko, Jauna! Holangorik ez dago munduan!\n“Nik ezin dot behar dan moduan agertu Angoston bizi izan dodana: berbarik ederrenetan be ez da kabitzen. Neuk be lehenago ez neban\nsinisten holangorik; baina gaur benetan egia dala ikusi dot. Esperientzia hau neuk bizi izan dot. Hau bizitzea munduko gauzarik ederrena da.\nHau bizi ezkero, munduko beste gauzak ez dabe ezer balio.Jesus geure artean dagoala, geugaz kontatzen dauala, beste batzui laguntzeko;\nez gaituala inoiz bakarrik izten... garan modukoak garala maite gaituala...ez dodala bildurrik izan behar...eta holango asko.\nNire bihotza eskerrak emoten ez da nekatzen”.\nDatorrena datorrela, aurrera jarraitzeko adorea eta itxaropenez bete gara.Jesus gurekin bizi dala esperimentatu dogu,eta hau trasmititzeko\nausardia jaso dogu. Angoston jaioberri sentitu gara. Hemengo bakardadean Espirituaren iturri oparoa aurkitu dogu\nur bizia edan nahi dauanak hor dauka iturria. Barriro etortzeko gogo biziz goaz etxera. Hemen ikasi dogu zer dan: “Etorri eta ikusi” hori zer dan.\nHerri askotakoak izan arren, danok familia bat osotu dogu; poz haundiz igaro doguz egunak, Jesus ondoan bizitzea zer dan esperimentatu dogu.\nLehendik entzun doguzan gauza asko hemen egia dirala sentidu dogu.Lehengo gaixo eta ajeakaz noa etxera, baina lehen baino askoz indar gehiagoz.\nGaur inok esan barik dakit zer dan: “Ez izan bildurrik. Ni zuekaz nago”. Nazareteko Maria geu lango txikia, ezjakina izan zala ikasi dogu, baina “bai” esaten ekiana, eta esandako berbea beteten ekiana zala.\nMaria be egunez egun hazten joan zala, Jesusen jarraitzaitzaile. Holangorik!\nNi alargundu barria naz. Angostora etorri naz, bizi dodan hutsunea beteteko gogoz. Lehenengotan inoiz baino hutsune haundiagoa sentidu\ndot; baina apurka joan naz laguna hurrago sentitzen eta urrun neukan beste lagun bat -Jesus- hurreratu jat; eta Berak bete deust hutsunea;\nJesus izan da esan deustana: “Ez izan bildurrik! Ni zeugaz nago, eta zure senarra Neugaz dago”. Orain lehen baino ziurtasun haundiagoa\ndaukat, Jesusek nazan modukoa maite nauala, eta beti neugaz dodala. Zorionean etorri naz Angostora! Eta eskerrik beroenak Jesus bilatzen\nlagundu deusten guztiei!\nJaunak aukeratuak sentitzen gara; eta Beraren deiari erantzunez, bere Espírituz betetzera etorri gara senarra eta biok. Aita Martzelek zuzenduta, hemen\nhartzen dogun janaria ase ezinekoa da. Eta alkarrenganako maitasunak ez dauka neurririk. Eta guzti hau Jaungoikoaren maitasun iturritik jatorku.\nAurtengo gai batzuen izenburuak: “Adineko jaiobarrien ikusmena, entzumena, txastamena...zetan aldatu jatzu?” Benetan gaur lehen ikusten ez genduzan\ngauza asko ikusten hasi gara, edo beste modu baten ikusten doguz. Gainera, hemen ospatu doguz senar-emazteok gure ezkontzako “Urrezko Ezteguak”.\nBenetako “urrezko ezteguak”, gero! Amaieran esan dogu: “Zerua munduan hasten da. Hau beste gauza bat da. Hau da betekadea!”\nHemen alkartu gara 40 lagun, lehendik be ezagunak gareanak. Familia haundi bat gara. Jesusen Ebanjelioa lagun dogula, geure fede bizitza sendotu dogu,\ngaurko giroak eskatzen dauan lez. “Modernizatuta” gabiltz: salmo-otoitzaldiak eta gaiak powerpoint deritxoen moduan eskeini deuskuez.\nLeku zoragari honetatik daroagun esperientzia zer dan jakiteko, bizi egin behar da. Honek ez dauka preziorik.\nGu bi lagun Gipuzkoatik etorri gara Angostora. Lehendik genekien Angoston nolako espirituzko iturria dagoen. A zer nolako asebetea jaso dugun!\nEspirituak bihotza ukitzen duenean, beste indar batekin lan egiten da. Egia esan, bageneukan honen beharra. Jaungoikoak digun maitasuna norainokoa\nden ikasi degu Eta Jesus momentu guzietan nerekin dagoela jakiteak, eta beti neri laguntzeko prest dagoela sentitzeak..\nHau jakinda, zeren beldur izan? Iraun dezaidala esperientzia honen laguntzak bizitzako joan-etorrietan.\negiten dituan jerseak.\nPILAR BENGOETXEAREN FEDE ESPERIENTZIA\nNire izena Pilar da, 78 urte daukadaz. Bizian Gorako kidea naz urte askotan. Niretzako garrantzi haundia dauka Bizian Gorak, nire bizitzako historian Jaungoikoak nigaz egin dituan gauza batzukaz kontuan jaustia, lagunduten deustelako nire Lagun Jesusegaz hartuemonean biziten. Gaztetatik nire gurasoak trasmitidu eusten fedea, eta ondo aprobetxatzen nituen mezak, errosarioak, nobenak eta abar. Gustura ibili be bai. Kristinau ona nintzalakoan egoten nintzan. 34 urtegaz nire senarra, nire familia eta ni joan ginen bizitzera Zeanuritik Elorriora. 60 urtegaz nire senarra eta ni bihurtu ginan Zeanurira eta harrezkero hemen bizi gara. Bizian Goran biok gabiz jo ta ke. Jesusen izenean beste batzuk poztuaz, geu be pozik bizi gara. 36 urte neukazala parrokian entzun neban barri on bat katekiste baten bitatez: Beti bizi dan Jesukristo datorrela niri bildurrak eta lotura guztiak askatzera eta munduan aurkitzen ez dan poza emotera. Zorionekoa Jesusi benetan baietz esan eta Berari jarraituten hasten dana! Eskerrak grazi hori emon deustanari! Asko pentsau eta ulertu barik sartu nintzan Eleizbarrutiko talde baten. Danok otoitz asko egiten genduan. Jesusen Berba santuari buelta asko emoten, konbibentzi asko egiten... Lehenengo urte bietan jarraitu neban Jaungoikoa, Jesus, Espiritu santua eta Ama Birjinia; eta lagun hurkoa nun dagoanik be ez, eta nire bizitza be ilun unean. Argi ikusten nebana zan besteen begiko samarra. Horregaitik Jaungoikoak erabili ninduan bueltaka, basamortuan ikusteko nire begiko hagea. Bideak zelaitu, bihotz-barritu, garbi bihurtu, parkazinoaren bidez bizitza barri bat hasteko. Hori zan nire hirugarren urtetik aurrera sortu jatan egarria eta hori eskatzen neutsan nire Salba tzaileari. Egun baten, taldean eta isilean, kontzientziako esamina egiten gengozala, barriro eskatu neutsan indar eta bihotz guztiagaz argia. Jesusek entzun egin eustan, eta nire bihotzean argitxo bat biztu eustan; eta ikusi nintzan inor baino txarrago, kristinau izatetik urrin. Niretzako hemen amaitu ziran besteakatik mar-mar ibilteak eta min egiteak, neu nintzalako fariseorik haundiena, azaletik bizi nintzana. Munduko gauzakaz lotuta, bihotza egoistia, fedeko begiak itsu, sufriduten egoana ikusteko, gor haundia Jesusi entzuteko; ez denporarik, ez dirurik, ez maitasunik lagun hurkoarentzako. Ezegaz konprometidu barik bizi nintzalako, eta nire Jaungoikoa dirua zalako. Hau danau ikustean, damutu nintzan neure pekatu guztiakaz eta apaltasunaz burumakur eta neure begiak itxita, hurreratu nintzan abadeagana eta bere lekuan ikusi neban Jesus besoak zabalik, protesta barik besarkatu ninduan eta errukiz eta maitasunez beterik, eta parkatu eustazan nire pekatu guztiak, Aita onak bere seme galduagaz egin ebana, nire Salbatzaileak egin eban\nnigaz. Barriro jaio nintzan eta bihotz barritu. Egun guztietan egin behar dodan lana, gauzak beti ondo egiten ez dodazalako edo egin barik itziten\ndodazalako. Hau bai poza! Hau bai bazala loterie urtetea! Munduko gauzen gosea kendu eta Berari jarraituteko egarria emon. Jesusek askatu nindualako, Beragana hurreratzeko traba egiten eustien lotura askotatik eta nire bihotza haragizkoa bihurtu ebalako. Bateoan hartu neban Espiritu Santuari be leku emoten hasi nintzan nire bihotzean. Kontuan jausi nintzalako Bateoaren bitartez zeruko Aitaren alaba maitea nazala eta santutasunera deitua; horregaitik kategori haundia daukadala Jaungoikoaren aurrean, nahizta munduak barre egin. Nire fedeko begiak ikusten hasi ziran, benetako Jainkoa bakarra dala. Eta Bera maitatu behar dodala lagun hurkoagaz batera indar eta bihotz guztiagaz. Jesusi entzuten hasi nintzan, eta Berak gauza askoren artean irakasten deust Aitaganako bidea, Espiritu Santuaren laguntasunagaz, Berak nigaz egin dauana nik beste batzuekaz egin ahal izateko. Ama Birjinak esaten deust: "Egin Berak esaten deutsuna. Norbere burua ukatu gauza batzuk, hartu norbere kurutzea eta itzarrik bizi, hemen dagoalako poz iturria. Nire bizitza guztiz aldatu zan, orduan hasi nintzalako jokatzen: "neu eta neu" bizi barik, "zu eta zuok" biziten. 40 urte daukadazala, lehenengoz ikusi neban argi nire bizitzako eta bihotzeko errealidadea; horri eskerrak, hurreratu nintzan Jesusegana, baita lehenengoz txastatu nituen bere besarkadea, errukia, parkamena eta maitasuna. Eta kontuan jausi nintzan Jesusek zenbat urte eroan zituan nire barruan atea joten, ni itzartu eta lagundu gurarik, Bera ezagutu eta Beragaz hartuemonean pozik biziteko. Baita kontuan jausi nintzan bere dei bateri benetan baietz erantzun neutsanean, Berak atera ninduala jaungoiko faltso artetik: bere besartean hartu, zauriak osatu eta eroan nindualako bere artaldera. Zenbat janari gozo emon deustazan, zenbat irakatsi, epel nagoanean zenbat animu, ilunean nagoanean zenbat argi, norbere ezereza ezagutzeko eta Jesus hobeto ezagutzeko. Zenbat erruki eta maitasun, zenbat ordu gozo neure taldetxoagaz batera! Jesus gure erdian daukagula, bere Berba santua entzuten eta sakonduten, eta otoitz eginaz neure fedea sendoduten, bere testigu zintzoak izateko. Zenbat egun pozgarri pasau dodazan beste talde batzuekaz, Aita Martzel eta Mila buru dirala Benidorren, Angoston, baita Santandarren eta Euban! Danok fede bategaz Jaungoikoa goralduten eta Berari eskerrak emoten, bialdu euskun Artzain onagaitik!. Zer ez dau egin nigaitik eta danokaitik bere bizia emoteraino! Baina Aitak biztu egin eban eta geure artean dago. Hau da Jesusek emoten deuskun irakatsi bakotxari, zahartzaroko kurutze\nastuna onartu eta gero Jesusegaz batera betiko zerura joateko! Ni pozik bizi naz, sentiduten nazalako Aita onak deitua, aukeratua eta bialdua bere Barri ona eroaten lagundutera, beharrizanean dagoana garbitzera, zauriak osatzera, karinua emotera. Eta eurak pozik eta ni pozago: pobreari jaten emon, etxetik urrin egoitzetan dagozanei be animuak emon, eurakaz berbaz egon, eta eurari entzun. karinue emon, otoitz egin\neta kantau eta poztu. Auzokoari be lagundu beharrizanean badagoz. Ospitalean badagoz, eurakaz egon, egunez nahiz gauez, eurakandik ezertxo be itxaron barik, familian be lagundu beharrizanean badagoz. Etxean be nire senarrak laguntasuna behar dau garbituteko, baita jantziteko. Orain urte batzuk aldatz gora egiten jatan, gaur pozik lagunduten deutsat. Holakoetan Jesusegaz gomutetan naz eta fedeko begiekaz eurengan Bera ikusten dot. Urte asko pasau dira nik lehenengoz Jesusen maitasuna txastatu nebala, baina neuk be badaroadaz urte batzuk Beragaz topaketak egiten eta Bera maitatuten eta Beragaz lagun izaten.\nAURTENGO ANGOSTOKO ESPERIENTZIA\nAngostora joateko pozik nago, gauza askoren artean niretzako aberatsa izaten dalako: Goizean lehenengo orduan kapilara joaten garanean, pantailan urteten daurien irudiak eta bertako idatziak. Irudi batek edo beste batek nire gorputza eta bihotza taupadaka eta pozik ipinten dau eta nire izenagaz deituten deust Jesusek: Pilar, lo zagoz, itzartu zatez! Pilar, maite zaitut! Pilar, zeugaz nago, ez aspertu on egiten. Pilar, biok bat eginda bizi behar dogu frutu onak emoteko. Zuk nire laguntasuna behar dozu, eta Nik zure ahoa, besoak, zure hankak, zure dana behar dot, sufriduten dagozanakana joan eta danak poztuteko. Ama Birjinari eskerrak emoten deutsadaz, bere Seme maitea gure artean daukagulako; eta Jeususi bere eskerrak emoten deutsadaz, Berak bialduten naualako bere izenean zerbitzu honeik egiten.\nBizian Gora niretzako da Jesusen eskola, bila eta bila ibilteko bidea, apurka Ama eta bere Semea ezagututen lagundu deustalako, nire egoismoak baztertu eta bildur barik Jesusen jarraitzaile izaten. Mila lesker Aita Martzeleri, Milari eta Maria Angeleseri, irakatsi eta emon deustazuen guztiagaitik, gaur pozik eta itxaropenez bizi nazalako. Angoston pasau dot ondo baino hobeto. Angostoko Ama sentidu dodalako neure ondoan, Jesusegaz eta taldeagaz batera, kristinau familia baten antzera. Aita Martzeli entzuteko egarriagaz, Jesusen berbea beti barria dalako. Entzun noanean Errosarioak, otoitzak, mezak ez dabela balio, gero atean ipinten badogu kartela dinoana: "No molestar"; ba honek niri ikutu eustan, neuk be telebisinoan egoteagaitik edo nasai egoteagaitik ipinten dodalako kartel hori. Baina Jesusek esan eustan: Pilar, Niri jarraituteko traba egiten deutsun hori: "Txalupa hori itzi egizu itsas baztarrean eta ez aspertu nire bila ibilten, zuk badakizu zelango Artzain zintzoa nazan". Honeek berbok eta pantailan urten eban irudia, artzaina ardiakaz, grabatuta ekarri nituen neure bihotzean. Honeek gauzok hainbeste poztu ezkero, gerokoa zer izango ete da?.\nPILAR BENGOETXEAREN ESPERIENTZIA\nBIZIAN GORA BIDEAN\nZeanuriko Ipinaburu auzoan bizi dan Pilar Bizian Gorako kideari mesede bat eskatu deutsogu:\n"Ba dakigu zu, Pilar, Bizian Gorako kide zaitugula hainbeste urtez. Kontau eiguzu zure esperientzia beste batzuen onerako.\n- "Bai, ni Bizian Gorako kide naz urte askotan eta harro nago nigan bizi dan Jesusek egin dauan guztiagaitik: Berak animau, indarbarritu, argitu, poztu, maitatu nau azkenbako maitasunez. Nik neure txikitasunean, neurri txiki baten ahaleginduten naz nire taldetxoari eta beste lagun batzui Beraganako bidean laguntzen, eurak be ezagutu dagien, bere maitasuna txastatu dagien eta itxaropenez pozoik bizi daitezan".\nEta zelan bizi dozue Bizian Gorako esperientzia zuon Ipinaburuko auzoan?\n- "Bizian Gorak nire bizitzan garrantzi haundia dauko, nire fede bizitza beste batzuekaz biziteko aukerea emten deustalako, eta bizitzako momentu gozoak alkarregaz pasetan doguzalako. Gure auzoko taldetxoagaz hamabostero alkartzen gara Jesusen izenean, bere Berba santua entzun, hausnartu eta otoitz egiteko. Neure kotxetxoagaz baserrietako lagunak geure etxeko txokoan batzen dodaz, eta amaitu orduan barriro etxera eroan be bai. Eurtariko lagun bategaz Dimako egoitzako gaixoak ikustera be joaten gara astean behin. Hau da poza emoten eta hartzen doguna! Ia eurak baino gehiago geuk behar dogu bisitatxo hau egitea. Bai, on haundia egiten deusku hartuemonean biziteko eta fede bizitzan gero eta pozago aurrera egiteko. Domeketan mezatara joaten gara bihotzak zabalik, barriro be domekeroko Ebanjelioa entzun eta bihotzean gordeteko. Eskerrak Bizian Gorako mobimentu honeri, zahartzaroko bizitza arindu eta gozatu egiten jaku. Haundia da gure arteko hartuemona; benetako sednideak gara, fede bateko anai-arrebak. Bakotxaren urtebetetzeak pastel, txokolate eta guzti ospatzen doguz. Holangoriki ez dago mundu guztian. Penagarria da hainbeste jubiladuk esperientzi hau ez ezagutu eta ez aprobetxatzea. GORA BIZIAN GORA, berari esker, zoriona bilatu dogulako.\nAskatasun etorbidea 24, 4º, Esk.\nHogei ta hamabost lagunek osotu dogu taldea.\nUmore ona eta alaitasuna ez dira faltatu.\nGure eguneroko zer eginak:\nEgunaren hasieran Salmoak izan doguz egunari indarra emoteko. Gosari gozoa jan eta gero GAI bat, ondoren ordubeteko atsedena. Alkarregaz berba egin paseatuz, txori kantuakaz gozatu, naturagaz disfrutatu, bake ederrean bizi-poza lortu. Eguerdian errosarioa paseatuz edo eleizan, bakoitzaren gogora.\nBazkaldu eta ondoren, bakoitzak ahal dauana, paseatu, karta jokoan, lagunartean kafea hartu, siestara joan….. bostak inguruan berriro GAIA seirak arte. Ordubeteko atsedena eta egunari amaiera emoteko meza atsegin ederrean.\nZortziterdietan afaltzera eta gero bakoitza bere zereginetara, paseatu, t.b. ikusi, nun zer barri, kartetan gozatu, lagunakaz kontuak esan eta hamarterdietatik hamaiketara lotara.\nEsan behar da taldeko bikote baten urrezko ezteguak ospatu doguzala.\nBitxikeri bat: etxean pastila eta guzti ondo ez, Angoston pastilak poltsan eta primeran (eskerrak etorri naizen) dino.\nEguneroko pastilak sarritan ahaztuta, bat baino gahiago.\nTaldeko giroa oso aberatsa izan da, beti eskerrak emoten, besarkatzen, irrifartsu…. Egotaldia ezin da luzatu? Galdetzen eben.\nGehiago jakin gura dauanak datorren urteko maiatzean gugaz etorri eta ikusi.


kontzertuak | Josu Bergara\nKontzertuak Valentzia inguruan\nmartxoa 20, 2015 martxoa 20, 2015 / Josu Bergara\t/ Utzi iruzkina\nPau Alabajos kantautoreaz batera Pais Valenciàn datorren astean lau kontzertu eskainiko ditugu. Valentzian, Alacanten eta Almenaran, gure hizkuntzan abestuko dugu.\n2011. urtean Bartzelonako euskal etxean lehen aldiz elkarrekin kontzertua eman genuen eta ordutik hona Herrialde Katalanetan eta Euskal Herrian hamaika kontzertu eskaini ditugu: Gernika, Larrabetzu, Donostia, Igorre, Bilbo, Olot, Bartzelona, Valentzia, Benimacleten adibidez.\nAsteazkenean, martxoaren 25ean 20:00etan, Valentziako unibertsitatearen filologia fakultatearen areto nagusian bakarrik arituko naiz. Ostiralean, martxoaren 27an 23:00etan biak batera Alacanteko Clan Cabaret aretoan . Larunbatean, martxoaren 28an 16:00etan, Valentziako euskaltzaleok antolatutako korrikaren aldeko jaian kontzertuan egongo gara eta igandean, martxoaren 29an eguerdian, Almenara herrian kontzertu akustikoa eskainiko dugu.\nMusika zuzenean webgunean txoko berezia\nmartxoa 9, 2015 / Josu Bergara\t/ Utzi iruzkina\nHemendik aurrera Musika Zuzenean webgunearen komunitatea sailean txoko berezia izango dut. Oinarrizkoa iruditzen zait horrelako proiektuetan parte hartzea, euskal kultura sustatzeaz aparte, musikariontzat tresna interesgarria eta eragikorra delako: kontzertuak ezagutzera emateko, elkarlanean jarduteko eta beste hamaikatxo kontuetarako. Behar beharrezkoa Koldo Otamendi eta kideen lana. Beraz, badakizue, hemendik aurrera Taupaka agendan eta Musika Zuzenean bertan ere nire musikaren berri izango duzue.\nabendua 9, 2014 / Josu Bergara\t/ Utzi iruzkina\nAurreko astean Santurtziko eskola baten egon nintzen euskararen egunean ume txikien aurrean kontzertu berezia eskaintzen. 150 ume ta gaztetxu egon ziren. Gelaka antolatuta, lehendabizi 75 eta gero beste 75ak. Musikari buruzko galderak, euskarazko letrei buruzkoak eta abarrekoak; alaiak, ezberdinak eta zintzoak. Irakasleak beti lagun. Baina momentu politxena hasi nintzenean “Zuretzat” abestia kantatzen eta danak buruz abestia goitik behera zekixen. Benetan ederra izan zen. Argazkian gelako batek egindako marrazkia. Eskerrik asko bihotzez.\nurria 2, 2014 urria 2, 2014 / Josu Bergara\t/ Utzi iruzkina\n“Amets, amets” kostaldeko abesti herrikoia kantatzen Euskararen Etxean, Bilbon, 2014ko irailaren 9an eskainitako kontzertu akustiko berezian.\nAMETS, AMETS EGIN\nAmets, amets egin itsas gizona,\namets, zure ametsa gerta leikela.\nBerriz etorriko zera Ondarru’ko kaiera,\nhan daukazu maitea, itxaroten dezuna,\nberriz etorriko zera, zure txaluparekin,\nhan daukazu maitea ta bihotza.\nArgoitaia Anai-arrebak bertsio ederra egin zuten aspaldi.\nZornotzako barnetegiko ikasleekin\nuztaila 12, 2014 / Josu Bergara\t/ Utzi iruzkina\nZornotzako barnetegiko ikasleekin kontzertu ondoren\nZornotzako Barnetegian kontzertu akustikoa. Idaho, Nevada, Hungaria eta Euskal Herri osoko euskara ikasleekin kantatzen. Ederra!


BI JAIALDI BIKAINEN ATARIAN - Antiguako Pilotazaleok\npor Antiguako Pilotazaleok agosto 14, 2018 agosto 14, 2018\nOSTIRALEAN, abuztuak 17:\nPromesetan: Elola-Barturen, Murua-Elizegiren aurka\nElitekoan: Zubiria-Uriondo, Jon Alberdi-Olaizolaren aurka.\nAntton Apezetxea eta Julen Egiguren\nIkusmin handia sortu duen jaialdia da ostegunekoa. Asko izan dira hori aitortu digutenak. Promesen mailan dabiltzan pilotarien artean mutur muturrekoak dira Mata eta Julen Egiguren, Julen Egiguren eta Mata. Azpeitiarrak galdu zuen azken partida apirilekoa da. Matak galdu duen azken partida, berriz, Julen Egigurenen aurka jokatutakoa da. Beraz, bien arteko burrukaren interesa begien bistan dago eta ukaezina da.\nBestalde, Iñigo Bikuña eta Sarasa berriro ikusteko gogo bizia dago Antiguan. Egundoko maila erakutsi du orain arte jokatu dituen partidetan. Zenbaiten ustez, Sarasa eta donostiarra izan dira aurtengo atzelaririk onenak. Zubizarreta eta Eneko Labakaren arteko lehia ere dotorea izan daiteke aurreko kuadroetan. Beraz, ez dago partida ederrago bat eratzerik. Mokadu goxoa pilotazale on denarentzat.\nHori horrela, pilotazale asko bilduko da Promesetakoa zein Elitekoena ikustera ostegun honetan. Joan den asteko marka zera izan zen: 306 sarrera saldu ziren. Marka hori onduko ote da ostegun honetan? Baietz pentsa litekeke…Osagarriak partidak baditu horretarako. Sarrera handia espero denez, garaiz ibiltzen denak jarlekua izango du; berantiarrentzat, zutik ikusi beharra.


Durangoko Arte eta Historia Museoa - Mari Puri Herrero\nMARI PURI HERREROREKIN BERBETAN. MUSEOKO BILDUMAKO GRABATUAK.\n2021ko ABENDUAK 03 - 2022ko OTSAILAK 20\nHerrero "Uhartea" obra sinatzen.\nMari Puri bere estudioan 1963an\nBilbon jaio zen Mari Puri Herrero, 1942an. Urte batzuk geroago, Donostiako Ascensio Martiarena tailerrean hasi zuen bere ibilbide artistikoa. 16 urte zituela, Madrilera joan zen. Bertan, marrazketa eta pintura ikasketak egin zituen Arte Ederren Zirkuluan eta Prado Museoan. Madrilen egon zen garaian, linoleoa eta akuafortea lantzen hasi zen.\n1966an, Bizkaiko Aldundiaren eta Herbehereetako Gobernuaren beka bat jaso zuen, Amsterdamen ikasteko. Hala, Rijsmuseum museoan aurrez aurre ezagutu ahal izan zuen grabatzaile handien lana, besteak beste Rembrandtena, ondoren bere lanetan antzeman ahal izan zen bezala.\n1969 eta 1971 artean, Parisera lekualdatu zen. Han, korronte figuratiboa ezagutu zuen, bere lanetan agertzen dena ikuspegi sinbolista batetik. Bilbora itzultzean, erakusketa ugari egin zituen, bai estatu-mailan, bai Europan. Horri esker, euskal kultura artistikoko figura esanguratsuenetako bat bihurtu da. 1978an, Marijaia sortu zuen, Bilboko Aste Nagusiko irudi ospetsua..\nHainbat eremu artistikotan egin du lan. Pinturan gailendu izan da, jatorri inpresionista duen pintzelada solteari esker, eta grabatuan, bere beharrizan plastikoen arabera teknika desberdinak erabiliz (akuafortea, linoleoa, xilografia...).\nBere lanean, Mari Puri Herrerok errealismoa eta fantasia nahasten ditu, mundu ziurgabe bat sortuz. Marrazkiaren eta kolorearen gaineko gaitasunari, konposizioen orekari eta irudimen izugarriari esker, ikonografia pertsonala sortzeko gai izan da artista hau. Ondoren, bere ibilbidean zehar, ikonografia hori bera hari gidari moduan berrinterpretatu du. Izaki asmatuak eta arketipikoak agertzen dira artista honek sortutako eszenatoki eta paisaietan, poesia eta fabulazioz betetako unibertso bat eskainiz.\nLeioako estudioan. 80. hamarkadan.\nRafael Ruiz Balerdi eta Mari Puri Herrero. Bilbo 1981.\nMari Puri Herrero Isabel Garrigues eta Carmen Gamarra galeristekin. 1983.\nMenagaraiko (Araba) estudioan\nMari Puri Herreroren lanak jendaurrean azaltzeko interesa eta beharra dago erakusketa honen atzean, asko baitira Durangoko Arte eta Historia Museoan dauden bere obrak. "Jantokia" koadroa, zehazki, euskal arte garaikidearen aretoan egoten da, baina, horrez gain, museoko biltegian artista honen lan ugari gorde dira 35 urte baino gehiagoz; batez ere, grabatuak eta marrazkiren bat.\nLuzaroan gordeta eduki ostean, lan horiei daukaten garrantzia eman nahi izan diegu. Horretarako, "Mari Puri Herrerorekin berbetan" erakusketa antolatu dugu, museoko bilduma jendaurrean azaltzeko eta, bide batez, obra horiek zaharberritu eta marko egokietan jartzeko, kontserbazio plan zorrotza jarraituz.\nGuztira 27 grabatu, 11 marrazki eta 4 liburu/album egongo dira ikusgai, lehen aldiz. Museoko bildumakoak diren 40 obra baino gehiago, eta, horrez gain, artistaren lankidetzari esker lortu ditugun 9 grabatu, 90. hamarkadatik 2015 urtera arte egindakoak.\nArtista honekin berbetan, hurbilagotik ezagutu ahal izan ditugu bai bere ibilbide artistikoa, bai bere lanak egiteko modua. Erakusketa honek, izan ere, aurrez aurre garamatza artista bilbotarraren obra "ezkutatura". Berarekin berbetan, begiak ez ezik, ezagutza ere zabalduko zaigu. Beraz, bere lanei buruzko zehaztasun oro ezagutu nahi baduzue, berarekin izandako elkarrizketa irakurtzera animatzen zaituztegu.\nNoiz eta zergatik hasi zinen grabatzen?\nEstanpak betidanik iruditu izan zaizkit deigarriak, bai liburuetako ilustrazioetan, bai soltean. Erakarri egiten ninduten. Madrilera ikastera iritsi nintzenean, ofizio hori ikasteko tailerrei buruzko informazioa biltzen hasi nintzen. 1961ean hasi nintzela uste dut. Orduan, grabatuak ez zuen interes handirik pizten.\nZer ematen dizu grabatuak beste teknika batzuek ematen ez dizutenik?\nEstanparen giroak txunditu egiten nau. Irudi batean gertatzen ari den zerbait ikus dezaket, gertatzen ari den hori zer den ondo ez dakidan arren. Batzuetan, kaletik noala, esaldi bat entzun eta giro bat iradokitzen dit, istorio bat, nahiz eta ez dakidan zehazki zein. Grabatuak botere iradokitzaile hori dauka, eta, horri esker, historian zehar obra apartak sortu dira, besteak beste Dureroren "Melankolia", Goyaren serieek ( "Gerraren hondamendiak", "Apetak"...) edo Picassoren ( "La Suite Vollard") –batzuk aipatzearren– nekez lortuko zuketen giro hori pinturan, margolari bikainak izan arren. Rembrandtek, esate baterako, autoerretratu zoragarriak margotu zituen, baina akuaforte teknikan egindako erretratuek gizona bere eguneroko bizitzan murgilduta erakusten dute, gertatzen ari den zerbaiten barruan balego bezala.\nBeste elementu batzuk ere gustatzen zaizkit grabatuan: lan egiteko materialak, kobrea, izpiliku eta argizari usineko berniza, trementina... Plantxa marraztu eta grabatzean, ezin duzu azken emaitza ikusi, harik eta estanpatzen duzun arte. Gainera, ispiluan bezala agertzen da. Orduan ikusten duzu benetan zer egin duzun. Ordura arte, imajinatu baino ez duzu egin. Hau da, nahiko itsuan egiten duzu lan eta hori zirraragarria da.\nLinoleoa edo akuafortea? Zergatik?\nLinoleotik hasi nintzen. Teknika hori askoz ere sinpleagoa da, soilagoa, eta horrek badu bere xarma, batez ere irudi jakin batzuetan.\nHala ere, askoz ere gehiago aritu naiz akuafortean. Teknikoki askoz konplexuagoa da, eta, orokorrean, gehiago betetzen du nik lortu nahi dudana; zuritik beltzera lortzen diren tonu guztiei esker, atmosferikoagoa da. Ni pintore-grabatzailea naiz, eta akuafortea hurbilago dago pinturatik.\nZer oroitzen duzu 1982an Ezkurdiko aretoetan ospatu zen erakusketatik?\nGogoan dut orduan berpizkunde antzeko bat zegoela, urte gris batzuen ostean artearen eta, orokorrean, kulturaren gaineko interes handia piztu zela. Egoera errepikaezina izan zela uste dut. Gainera, jendearekiko hurbiltasuna oso atsegina zen. Guztiak ezagunak izanik, iritziek eta iruzkinek elkarrizketa orokor eta atsegin bat osatzen zuten.\nZure grabatuetan istorioak kontatzen dituzu. Inoiz pentsatu al duzu eleberri bat idaztea?\nTira, berez ez ditut istorioak kontatzen. Nire lanak ikusi dituen inork ezingo luke kontatu zer gertatu den "istorio" horretan. Irudiak eta hitzak iradokitzen saiatzen naiz. Irakurtzea oso atsegin dut, eta, beraz, konturatzen naiz zein zaila den idaztea. Ez dut nire burua horretan ikusten.\nZure irudietan mundu oniriko bat ikusten da. Zure ametsak irudikatzen al dituzu? Edo asmatutako eszenak dira?\nUnean-unean sortzen diren irudiak dira. Batzuetan, zuzenean datoz amets batetik eta, beste batzuetan, bizitzatik, ez baitzait iruditzen bizitza ametsetatik oso ezberdina denik.\nAurpegiak eta buruak sarri agertzen dira zure lanetan. Badago horretarako arrazoi berezirik?\nBuruak gure pentsamenduen gordelekua dira, saihestu ezinekoak. Hala ere, esango nuke nire lanean irudiok apurka-apurka geroz eta txertatuago daudela naturan. Prozesu naturala izan dela uste dut.\n"Jantokia" eta bere bertsio guztiak maiz aurkitzen dira zure lanean. Zergatik? Zer da zuretzat mahaian jesartzea?\nMahaian eserita, sukaldariaren figura hori irudikatzen dut, oinez, begira, handik hona, denen gainetik doan agintaritza bat bezala. Indar handiko figura iruditzen zait, benetako bizitzan aurkitu daitekeena. Jantoki batean, gainera, are bistakoagoa da, jaten emateko zain baitzaude. Harrigarria da.\nZein da grabaketaren zailtasunik handiena?\nNire ustez, elementu teknikoak zure kontra daudenean aurkitzen duzu zailtasunik handiena. Esaterako, plantxa ondo leunduta ez dagoenean, berniza ondo ez dagoenean, azidoa pasatuta dagoenean... Halakoetan, ezin izaten naiz kontzentratu.\nZer helarazi nahi zenuen "El hombre que quería morir…" liburuarekin?\nNiretzat, artelana zabalik dago begira dagoen horrentzat. Izan ere, ikusle bakoitzak bere esperientzia eta sentikortasun propioa dauzka, eta horiek nekez izango dira artistaren berberak. Horregatik iruditzen zait transmititu nahi izatea…ideia nahiko hutsala dela. Ikusle bakoitzak bere mundu propioa duelako, bere ikuspegia.\nArtelana ikuslearentzat zabalik dagoen obra bezala ulertzeak libreago sentiarazten dit nire lanean, nik neuk ere ez baititut ezagutzen egiten ari naizen lanaren gako guztiak.\nZure lan egiteko modua aldatu al da? Zein alde dago 70eko hamarkadako grabatuen eta egungoen artean?\nArgi dago urteen poderioz lan egiteko modua eta gaiak aldatu egiten direla. Nire kasuan, natura geroz eta nabarmenagoa bilakatu dela uste dut. 70eko hamarkadan, pertsonen artean hain dentsoa zen garai hartan, beharbada pertsonak nituen presenteago, baina natura ere beti agertzen zen. Izan ere, herri honetan, gertatzen den guztiaren atzean mendiak daude.\nZerekin zaude erosoago, pintzelarekin ala gubilarekin?\nTeknika bakoitzak ikuspegi bat ematen du. Batzuetan, boladen arabera teknikaz aldatzen dut eta hori oso lagungarria zait, horiei buruz daukadan ikuspegia berritzen baitzait. Esango nuke nire grabatuetan pinturatik asko dagoela eta nire pinturetan grabatutik asko. Lehen ere esan dudan bezala, pintore-grabatzailea naiz.\nZein artista izan dira zure inspirazio-iturri? Zu ere beste artista batzuen inspirazio-iturri izan zarela uste al duzu?\nArtea oso gustuko dut eta, beraz, asko gustatzen zait ikustea, denetariko gauzak. Ziur aski, ikusten dudan horrek guztiak eragina dauka nire lanean.\nNire hastapenetan, besteen eraginak nabarmenagoak ziren, Goyarena esaterako.\nHasieran gauza hauek oso estu hartzen nituen. Ondoren, apurka- -apurka, argiago agertu da nire alde pertsonala eta, aldiz, eraginak sotilagoak bihurtu dira. Eta beste batzuen inspirazio-iturri izan naizen ala ez... Ez dakit zer esan.\nGrabatzailea izateaz gain, pintore handia ere bazara. Hainbat kolore erabiltzen dituzu, bizitasun handikoak gainera. Zure burua kolore batekin definitu beharko bazenu, zein izango litzateke?\nNire ustez, kolore guztiak dira ederrak, baldin eta ondo lagunduta badaude. Urdinak, esaterako, beti erakartzen nau. Aurten, udaberri-udan, berde biziak obsesionatuta eduki nau. Udazkeneko koloreetarako ez dago hitzik...\nPaisaia edo erretratua?\nJoan Gurutzekoaren poesiak ilustratu zenituen. Liburu gehiago ilustratzea gustatuko litzaizukeen?\nLan hura izugarri gustatu zitzaidan. Ondoren, beste liburu bat egin nuen Emily Dickinsonen poema batekin. Ikaragarri gozatu nuen. Poesia asko gustatzen zait.\nEgin ditudan lan hauek puntualak izan dira, eta, aldi berean, bikainak, baina ezingo nuke edozein liburu ilustratu.\nZure ustez, Amsterdamera joan ez bazina, zure lana ezberdina izango litzatekeen?\nHerbeheretara joatea erabaki nuen, han pintore-grabatzaileen tradizio handia zegoelako. Amsterdamen eman nituen urte horiek funtsezkoak izan ziren niretzat; izugarri ikasi eta ikusi nuen, are gehiago kontuan hartuta giro oso gris batetik nentorrela.\nBeti jo izan zaituzte pintore figuratibotzat. Zuk nola definituko zenuke zure burua?\nTira, hori oso erlatiboa da. Nire belaunaldia abstrakzioa gailentzen zen garaiaren ostean sortu zen. Orduan, normaltzat jotzen genituen obra guztietako balio abstraktuak: kolorea, testura, erritmoa, materialak eta abar. Baina, horrez gain, gauzak irudikatu nahi nituen eta horixe egin nuen.\nIrudikatzen dituzun gizon gehienek gorbata daramate. Zer esan nahi du horrek?\nDenboraldi luze batez deigarriak iruditu zitzaizkidan gorbata zeramaten gizonak; orain ez ditut hainbeste egiten. Ez dakit oso ondo zergatik egiten nuen. Bereizgarri antzeko bat iruditzen zitzaidan, kolorearekin jolasteko aukera bat... ez dakit.\nBa al dago probatu ez duzun eta ikasiko nahiko zenukeen teknikaren bat?\nOrain gustura aritzen naiz nire erara, baina ez dago jakiterik etorkizunean beste modurik beharko ote duzun.\nSasi komedia1972. Akuafortea29,5 x 39,5 cm\nBitxiak dira1975. Akuafortea eta erretxina31,3 x 39,5 cm\nHezurdura1980. Akuafortea76,5 x 53,5 cm\nIgande arratsaldea1972. Akuafortea eta punta lehorra39 x 50 cm\nPausoa1972. Akuafortea15,5 x 19,5 cm\nZerbait mistikoa1972. Akuafortea eta erretxina39 x 48,5 cm\nInspirazioa1984. Akuafortea20,6 x 17 cm\nEguna1986. Tinta bioleta luma-muturrarekin eta akuarela22,5 x 31 cm\nGaua1985. Tinta beltza, bioleta eta sangina luma-muturrarekin21,1 x 21,1 cm\nNaturaren pintura1989. Akuafortea69 x 49 cm\nInora ez1975. Akuafortea eta erretxina29, 5 x 38,5 cm\nGizona paperekin1977. Akuafortea eta erretxina39 x 54,6 cm\nBisita gabe1975. Akuafortea eta erretxina20,8 x 24cm\nBilera1978. Akuafortea11 x 12 cm\nBisita1979. Azukre erara grabatua18,3 x 25 cm\nKarta igarlea1977. Punta lehorra eta erruleta12,2 x 11,2 cm\nIzenbururik gabe1989. Akuafortea7,8 x 10,5 cm\nUmezurtza1972. Akuafortea eta erretxina14 x 14 cm\nEpailea1977. Akuafortea eta erretxina11 x 13,5 cm\nEsaten duena! (II)1977. Akuafortea eta erretxina12 x 11,3 cm\nDenbora igaro1975. Akuafortea11,3 x 12,5 cm\nAy1984. Akuafortea35 x 34,5 cm\nIzenbururik gabe1982. Akuafortea eta punta lehorra34,5 x 35 cm\nTxotxongiloa1968. Akuafortea eta erretxina18 x 23,5 cm\nTertulia1968. Akuafortea21,2 x 30,2 cm\nFamilia oroitzapena1975. Akuafortea eta erretxina23,3 x 19 cm\nJuan Gurutzekoa1976. Akuafortea, erretxina eta arraska26 x 20,5 cm\nJangela1979. Akuafortea eta erretxina34,5 x 44,5 cm\nIzenbururik gabe80. hamarkada. Tinta bioleta luma-muturrarekin23,5 x 19,5 cm\nNegua1985. Tinta bioleta luma-muturrarekin eta akuarela21,1 x 19,3 cm\nTxoriburua1986. Tinta beltza luma-muturrarekin21 x 17,3 cm\nJaten1986. Akuarela23 x 31 cm\nIzenbururik gabe1986. Akuarela37 x 47,5 cm\nFigura1986. Tinta bioleta luma-muturrarekin eta akuarela18 x 12,5 cm\nHegoa1986. Tinta bioleta luma-muturrarekin eta akuarela17,7 x 12,5 cm\nZuhaitza1986. Akuarela18 x 12,5 cm\nParadisutik kanporatzea1986. Akuarela18 x 12,5 cm\nErakusketaren inagurazioan artistaren eta museoko zuzendariaren arteko elkarrizketa.


Euskal gehiengo sindikaletik bat egin dugu Zaldibar Argitu plataformak martxoaren 12rako deitutako mobilizazio eta lanuztearekin | LAB SINDIKATUA\nLan Osasuna Idazkaritza Prekarietatea Hiltzailea Euskal gehiengo sindikaletik bat egin dugu Zaldibar Argitu plataformak martxoaren 12rako deitutako...\nEuskal gehiengo sindikaletik bat egin dugu Zaldibar Argitu plataformak martxoaren 12rako deitutako mobilizazio eta lanuztearekin\nEuskal gehiengo sindikala osatzen dugun LAB, ELA, ESK, STEILAS, HIRU eta Etxalde sindikatuok herri plataformek ostegunean publiko egindako mobilizazio eta lanuzterako deia babesten dugu, eta langileei dei egiten diegu martxoaren 12rako deitutako mobilizazioekin bat egitera.\nZaldibar: Langileak, osasuna, erantzukizunak\nZaldibar: Trabajadores y trabajadoras, salud, responsabilidades\nOtsailaren 6tik, Zaldibarko zabortegia behera etorri zenetik, bi langile ditugu desagertuta. Arduradunek istripua deitu arren, Verter Reciclingek egindako kudeaketa negargarri eta iruzurtiaren, Eusko Jaurlaritzaren kontrol faltaren eta ekoizpen eta kontsumo ereduari buruzko hausnarketa faltaren ondorio izan da gertatutakoa.\nZaldibarren edozein hondakin mota isurtzen zen, inolako kontrol eta tratamendu egokirik gabe. Zabortegi horrek ez du baimenik isuritako hondakin arriskutsu askorentzat. Amiantoarekin hondakinak jaso zitzakeen, baina aurretik eskatutako tratamendurik gabe egiten zuten, eta langileek ez zeukaten horretarako tresneria egokirik.\nHondakinak mendi-mazelan pilatzen ziren, finkatze lanik egin gabe. Mendi-mazelan pitzadurak zeuden, berehalako arriskua adierazten zutenak, eta aurretik lur-jausiak izan dira, baina ez dira jakinarazi. Eta azkenean langileek jada salatzen zutena gertatu da.\nEusko Jaurlaritza da instalazio kutsatzaile eta arriskutsu baten gaineko kontrol zorrotza eramateko betebeharra duena, zabortegi bat den aldetik, eta beste alde batera begiratu du. Zaldibarren egindako azken ingurumen ikuskapenean 23 hutsegite atzeman zituzten, baina ez zen nahikoa izan espedientea ireki eta enpresa zigortzeko. Kontrol zorrotz bat balego, ez zen hau guztia gertatuko.\nBaina Eusko Jaurlaritzaren ardura ez da hemen amaitzen. Eraitsi eta gero, A8 autobidea irekitzea izan zen lehentasuna. Errepidea ireki arte lanean ari ziren pertsonei ez zitzaien abisatu han amiantoa zegoela eta segurtasun neurri bereziak hartu behar zituztela. Ezer gutxi axola izan zitzaion Eusko Jaurlaritzari han lan egiten zuten pertsonen osasuna. Inguruko udalerrietan bizi diren pertsonen osasuna ere ez da asko axola izan. Informazioa eskatzen zutenean alarma piztu nahi izatea leporatzen zieten agintariek. Futbol partida izan zen inflexio puntua. Izango da Eusko Jaurlaritzarentzat garrantzitsuagoa dela futbola pertsonen osasuna baino. Airearen neurketen lehen emaitzak oso berandu eman ziren, eta erakutsi zuten kezka ez zela alarmismoa, herritarrak dioxinak eta furanoak arnasten ari zirela.\nEusko Jaurlaritza ez da inoiz arduratu langileen osasunaz. Kirola ez egiteko argibideak ematen zituen edo etxeetako leihoak ixteko gomendatzen zuen, eta Eibar, Ermua, Elgeta, Zaldibar eta Mallabiko langileen osasuna zaintzeko gomendiorik ere ez du eman. Ezin da kirolik egin ordu eta erdiz, baina ez dago inolako arazorik lan egiteko, nahiz eta fisikoki jarduera zorrotzak izan. Horiek dira Eusko Jaurlaritzaren lehentasunak.


Parque canino de San Rafael (Málaga) | Planak zure txakurrarekin | Dog Vivant\n¿Bazenekien Málaga (ciudad)ko Parque canino de San Rafael (Málaga)n txakurrak ongi etorriak direla? Descubre este y muchos más en Dog Vivant\n¿Bazenekien Málaga | MÁLAGAko Hotel Campanile Málaga Airport***n txakurrak ongi etorriak direla? Descubre este y muchos más en Dog Vivant